title: Maanparannus

text: Maanparannus on kasvintuotantoon ja metsätalouteen liittyvä menetelmä, jolla yritetään parantaa maaperän ominaisuuksia siten, että kasvit kasvaisivat siinä paremmin. Maan viljavuuden päätekijöitä, joihin maanparannuksella yritetään vaikuttaa, ovat muun muassa maan rakenne, vesitalous, happamuus eli pH, maalajikoostumus ja ravinteikkuus. Yleisimmät menetelmät ovat lannoitus ja kalkitus.


title: Maanparannus

text: Erilaisilla maalajeilla maanparannus tapahtuu erilaisilla apuvälineillä. Esimerkiksi savimaata parannetaan lisäämällä siihen eloperäistä ainesta ja kiviaineksia. Eloperäiset ainekset, kuten lannoitettu ja kalkittu turve, tuovat maahan sitä kuohkeuttavia pieneliöitä. Kivennäisperäiset ainekset, kuten sora ja hiekka, tuovat maahan rakennetta ja estävät saven kovettumista.


title: Maanparannus

text: On olemassa myös maanparannuskasveja. Esimerkiksi valkoapila siirtää maahan paljon typpeä, joka on yksi kasvien tarvitsemasta perusravinteista.


title: Tubabao

text: Tubabao on pieni saari Samarin saaren vieressä Itä-Filippiineillä Mindaon eteläpuolella. UNHCR käytti saarta evakuoidessaan noin 5 000 venäläisemigranttia, jotka pakenivat Kiinasta kommunistien valtaan nousua vuosina 1950–1949.


title: Tubabao

text: Venäläisemigrantit, jotka olivat paenneet Lokakuun vallankumousta vuonna 1917 ja Venäjän sisällissotaa, asettuivat aseumaan lähinnä Harbiniin ja Shanghain. Kun Kiinasta tuli kommunistinen valtio, pakolaiset pakenivat joko Hongkongiin tai heidät evakuoitiin muualle. Tubabao oli yksi paikka, jonne pakolaista vietiin. Monet Tubabaon pakolaisista muuttivat Australiaan tai Yhdysvaltoihin.


title: Kenen joukoissa seisot

text: Kenen joukoissa seisot voi tarkoittaa seuraavia asioita:


title: NHL-kausi 1918–1919

text: NHL-kausi 1918–1918 oli historian toinen NHL-kausi. Liigassa pelasi tuolloin vain kolme joukkuetta; Ottawa Senators, Toronto Arenas ja Montreal Canadiens, mikä on vähiten NHL:n historiassa. Joukkueet pelasivat runkosarjassa kaikkiaan 18 ottelua kahdessa eri puoliskossa. Ensimmäisen ja toisen puoliskon voittajat kohtasivat loppuottelussa, jonka voittaja saavutti NHL:n voittajalle jaettavan O'Brien trophyn. NHL:n mestari pääsi pelaamaan Stanley Cup -pokaalista PCHA-liigan mestaria vastaan. Stanley Cup -finaaleja ei pelattu loppuun 1919 maailmanlaajuisen espanjantautipandemian vuoksi.


title: NHL-kausi 1918–1919

text: Kauden pääsääntömuutos koski hyökkäyspään peliä, sillä kauden 1918-1919 NHL-liigassa nähtiin ensimmäisen kerran siniviiva. NHL:n mestaruuden voitti Montreal Canadiens.


title: NHL-kausi 1918–1919

text: "O = Pelatut ottelut, M = Maalit, S = Syötöt, Pts = Pisteet, PIM = Jäähyt minuutteina"


title: NHL-kausi 1918–1919

text: "O = Pelatut ottelut, V = Voitot, H = Häviöt, T = Tasapelit, Pmin = Pelatut minuutit, M- = Päästetyt maalit, RL = Rangaistuslaukaukset, MperO = Maalit ottelua kohti"


title: NHL-kausi 1918–1919

text: Montreal voitti loppuottelusarjan voiton 4-1 ja saavutti NHL:n mestaruuden. Joukkue selviytyi Stanley cupin loppuotteluun PCHA-liigan mestaria vastaan..


title: NHL-kausi 1918–1919

text: "O = Pelatut ottelut, M = Maalit, S = Syötöt, Pts = Pisteet"


title: NHL-kausi 1918–1919

text:
Stanley Cupin loppuottelut pelattiin samaan tyyliin kuin ensimmäiselläkin NHL-kaudella. NHL:n voittaja Montreal Canadiens selviytyi Stanley Cupin finaaleihin PCHA:n mestaria Seattle Metropolitansia vastaan.
Loppuottelusarja kuitenkin keskeytettiin maailmanlaajuisen espanjan influenssa -pandemian vuoksi, koska kummassakin finalistijoukkueessa oli useita tähän tautiin sairastuneita. Epidemiaan menehtyneiden joukossa oli Canadiensin hyökkääjä Joe Hall, joka kuoli tautiin muutaman päivän kuluttua Stanley Cup -finaalien peruuttamisesta.
Sarja päättyi kesken 2-2 tilanteessa ja voittajaa ei ratkaistu espanjantautiepidemian vuoksi.


title: Severin Løvenskiold

text: Severin Løvenskiold oli norjalainen kamariherra, Eidsvollin kansalliskokousedustaja, Norjan pääministeri Tukholmassa ja viimeinen Norjan valtionhoitaja.


title: Severin Løvenskiold

text: Løvenskioldin suku oli eräs Norjan rikkaimpia aatelissukuja. Severin syntyi kartanonherra Søfren (Severin) von Løvenskioldin (1743–1818) ja Benedicte Henrika Aallin (1756–1813) perheeseen. Hän kävi lukion Eutinissa Holsteinissa ja opiskeli kaivostoimintaa Saksissa ja Sleesiassa. Hän valmistui lakitieteestä (cand. jur.) Kööpenhaminan yliopistosta 1796.


title: Severin Løvenskiold

text: Løvenskiold työskenteli joitakin vuosia Tanska-Norjan keskushallinnossa Kööpenhaminassa kamarijunkkerin virassa. Hän toimi muun muassa talousministeri, kreivi Schimmelmannin sihteerinä. Aika vaikutti hänen yhteiskuntakäsitykseensä ja hän itse kuvasi itseään konservatiivisena monarkistina.


title: Severin Løvenskiold

text: Vuonna 1802 hän peri Fossumin rautaruukin isältään ja vuosina 1803–1813 hän oli Bratsbergin lääninherrana nykyisessä Telemarkissa. Hän johti myös Larvikin kreivikuntaa 1805–1811. Hänelle myönnettiin kamariherran arvonimi 1804.


title: Severin Løvenskiold

text: 1814 Løvenskiold valittiin Eidsvollin kansalliskokousedustajaksi Bratsbergin vaalipiiristä. Kokouksessa hän kuului yhdessä kreivi Herman Wedel-Jarlsbergin kanssa unionipuolueeseen, joka kannatti unionia Ruotsin kanssa. Vastakohtana Wedel-Jarlsbergille Løvenskiold ei ollut liberaali, vaan hän vastusti suvereenia kansanvaltaa ja jäi usein vähemmistöön äänestyksissä.


title: Severin Løvenskiold

text: Ruotsi-Norja-unionin tultua voimaan 4. marraskuuta 1814, nimitettiin Løvenskiold Norjan ministerineuvottelijaksi Tanskan velkakysymyksessä 28. marraskuuta. Ministerinvirkaa hän piti hallussaan vuoteen 1817 saakka. Hän oli muutamia vuosia poissa politiikasta, lukuun ottamatta aatelin lakkauttamista Norjassa vuonna 1821, mitä hän vastusti.


title: Severin Løvenskiold

text: Pääministeri Matthias Sommerhielmin kuoltua 1827 nimitti kuningas Kaarle XIV Juhana unionimielisenä ja monarkistisena tunnetun Løvenskioldin pääministeriksi 10. heinäkuuta 1828. Kreivi Wedel-Jarlsbergin kuoltua 1840 kuningas nimitti Løvenskioldin Norjan valtionhoitajaksi 27. helmikuuta 1841 ja hän matkusti Tukholmasta Kristianiaan toukokuussa ottamaan tehtävän vastaan. Hän toimi valtionhoitajana 17. kesäkuuta 1856 saakka. Hänen jälkeensä valtionhoitajan virka oli täyttämättä, kunnes se 1. heinäkuuta 1873 korvattiin uudella pääministerinviralla.


title: Severin Løvenskiold

text: Løvenskiold oli jatkuvasti ristiriidassa Stortingetin talonpoikaisopposition kanssa ja hän vastusti liberaaleja lakiehdotuksia. Hän tuki kuningasta täysin, kun hän hajotti talonpoikaisradikaalin Stortingetin 1835. Tästä hänet haastettiin valtakunnanoikeuteen, missä hänet tuomittiin 1000 "spesidaler"in sakkoihin. Kuningas kuitenkin kieltäytyi vapauttamasta häntä pääministerin tehtävistä. Unionipolitiikassa hän sai aikaan kuninkaallisen päätöksen vapaasta Norjan kauppalipun käytöstä laivastossa ja hän oli keskeinen hahmo Kaarle Juhanan unionikomitean asettamispäätöksen taustalla 1839.


title: Severin Løvenskiold

text: Valtionhoitajana Løvenskiold vastusti nuorta ministeri Frederik Stangia, joka kannatti liberaaleja reformeja ja yhteistyömuotoja hallituksen ja Stortingin välillä. Hän oli myös erittäin skeptinen Marcus Thranen johdolla nousevaa työväenliikettä kohtaan. Vuoden 1851 vaalien jälkeen ristiriidat Stortingetin kanssa kärjistyivät entisestään, koska uusi Storting oli entistä radikaalimpi. Løvenskiold suositteli, että kuningas ei hyväksyisi Stortingetin päätöstä hyväksyä juutalaisten pääsy Norjaan, eikä uusia päätöksiä rautateistä ja hypoteekkipankista. Kuningas ei seurannut hänen neuvoaan ja hänestä tuli yksinäinen hahmo Norjan julkisuudessa. Hän vastusti viimeiseen saakka laajaa äänioikeutta, perimysoikeutta, liberaalimpaa tuomioistuinlainsäädäntöä ja valtionhoitajan viran lakkauttamista. Perustuslakiasioissa hän kannatti kuninkaan ehdotonta veto-oikeutta.


title: Palmulainen

text: Palmulainen ("Dulus dominicus") on omaan heimoonsa kuuluva varpuslintu. Palmulainen on luokiteltu elinvoimaiseksi, eikä määrän oleteta vähenevän yli 30 % seuraavaan 10 vuoteen. Palmulainen luokitellaan toisinaan tilhien heimoon, vaikkakin nykyään yleisempi käsitys on se, että palmulainen kuuluu omaan heimoonsa ja sukuunsa, joiden ainoa laji se on. Palmulainen on Dominikaanisen tasavallan kansallislintu.


title: Palmulainen

text: Palmulaisen pituus on noin 20 cm. Palmulainen muistuttaa rakenteeltaan kuhankeittäjiä, mutta sen väritys on ruskehtava, ja sillä on voimakkaita tummanruskeita viiruja. Palmulaisten höyhenpeite ei ole silkkinen, kuten tilhillä. Palmulaiset ovat hyvin sosiaalisia ja liikkuvat hyvin tiiviinä parvina.


title: Palmulainen

text: Lajia tavataan ainoastaan Hispaniolan saarella Dominikaanisessa tasavallassa ja Haitissa. Palmulaisten elinalueen laajuus on noin 75 000 km².


title: Palmulainen

text: Palmulaista tavataan avoimilla alueilla, joissa on vähän puita. Sitä tavataan pääosin alankojen palmusavanneilta, mutta se sopeutuu myös kaupunkien puistoihin ja puutarhoihin.


title: Palmulainen

text: Palmulaiset rakentavat lähes kaksi metriä leveän ja yli metrin korkean pesän palmunoksista. Pesää rakentaa yleensä 14 yksilöä, jotka jakavat pesän 7 osaan. Pesiessään samassa pesässä vaaran huomaaminen on helpompaa, kun tarkkailijoita on enemmän. Palmulaiset laajentavat joka vuosi pesäänsä, kunnes se voi lopulta olla jopa kaksinkertainen alkuperäiseen nähden.


title: Palmulainen

text: Pesintä tapahtuu maalis-kesäkuussa. Pesä on yleensä palmussa, erityisesti "Roystonea"-suvun palmuissa. Jos sopivaa palmua ei ole tarjolla, voi pesä sijaita myös muussa puussa tai vaikkapa puhelinpylväässä. Valmiissa yhteispesässä voi olla jopa 30 erillistä asuntoa, joissa on oma sisäänkäynti. Naaras munii 2–4 munaa.


title: Palmulainen

text: Palmulaisten ravinto koostuu kukista, marjoista ja hedelmistä.


title: Iberiankultarinta

text: Iberiankultarinta ("Iduna opaca", aikaisemmin "Acrocephalus opacus" ja "Hippolais opaca") on kerttusten heimoon kuuluva varpuslintu, jota ennen pidettiin vaaleakultarinnan alalajina.


title: Iberiankultarinta

text: Linnun pituus on noin 13,5–14 cm eli se on lehtokertun kokoinen, mutta rakenteeltaan hennompi, sillä se painaa vain noin 11–12 g. Se muistuttaa suuresti vaaleakultarintaa mutta on hieman isompi, sen selkä on ruskehtavan sävyinen ja nokka on leveämpi ja paksumpi. Sukupuolet ovat samanvärisiä. Lajin pesäpoikasilla on kielessä kolme mustaa täplää, kun muilla kultarinnoilla on vain kaksi täplää.


title: Iberiankultarinta

text: Iberiankultarinta esiintyy Iberian niemimaan eteläosassa ja Luoteis-Afrikassa. Espanjan populaation koko on 5 200 paria. Lajin kanta on elinvoimainen. Se on muuttolintu, joka talvehtii Länsi-Afrikassa Senegalista Kameruniin.


title: Iberiankultarinta

text: Iberiankultarinnan elinympäristöä ovat puutarhat ja metsiköt, joissa on elinvoimainen pensaskerros.


title: Iberiankultarinta

text: Kuten vaaleakultarinta.


title: Iberiankultarinta

text: Hyönteissyöjä.


title: Rytmiradio Lahti

text: Rytmiradio Lahti oli Lahdessa toiminut kaupallinen paikallisradio. Toimiluvanhaltija oli Radioaktiivit Oy. Rytmiradio Lahti aloitti lähetyksensä 7. joulukuuta 1987. Aseman toiminta päättyi suurelle yleisölle hämäriksi jääneiden syiden vuoksi toukokuussa 1999.


title: Rytmiradio Lahti

text: Lähetystaajuus oli 96,6 MHz, lähetysteho 100 wattia ja lähetysantennin sijaintipaikka oli Lahden suurmäessä. Aseman juontajina toimivat muun muassa Antero Mertaranta, Matti Eve, Marcus Ziemann, Samuli Aaltonen ja Tomi Hilvo. Mertaranta toimi myös kanavan jalkapallo- ja jääkiekkoselostajana.


title: Rytmiradio Lahti

text: Aamiaispöytä, Pitkä lounas, Yöpöllö, Rokataan taas, Lahti tarjottimella, London calling - BBC:n suomenkieliset uutiset, Lahden lista, Eurochart Top 100, Valomerkki, Gospelpastorit.


title: Dink Smallwood

text: Dink Smallwood on RTSoftin kehittämä humoristinen tietokoneroolipeli, jossa ohjataan nuorta sikafarmaripoikaa nimeltä Dink Smallwood tämän matkalla sankariksi. Peli julkaistiin 24. huhtikuuta 1998. Sitä ennen pelistä julkaistiin demoversio loppuvuodesta 1997.


title: Dink Smallwood

text: Pelin luoneen Seth Robinsonin mukaan sen suunnittelussa merkittävimpiä esikuvia olivat "The Legend of Zelda"- ja "Monkey Island" -pelisarjat. Robinsonin lisäksi pelin kehittämiseen osallistuivat Justin Martin, Greg Smith ja Shawn Teal.


title: Dink Smallwood

text: Dink Smallwood on kaksin äitinsä kanssa pienessä Stonebrookin kylässä asuva nuorukainen, joka on aina unelmoinut urasta kuninkaan urheana ritarina. Arkea sikojen kasvattajana ei helpota tieto siitä, että hänen inhoamansa Milder Flatstomp samasta kylästä on juuri päässyt kuninkaan armeijaan. Eräänä päivänä palatessaan poimimasta pähkinöitä Dink näkee kotitalonsa liekeissä. Äitinsä kuoltua tulipalossa Dink jättää kotikylänsä ja lähtee toiseen kylään tätinsä luokse. Samalla hän kuitenkin alkaa punoutua kiinni kuningaskuntaa uhkaavaan salajuoneen, jonka hän päättää estää. Kohdattuaan muun muassa ankkoja palvovan kylän ja pelastettuaan sen asukkaat nälänhädältä Dink päätyy lopulta taistelemaan pelin loppuvastusta, pahaa Seth-jumalaa, vastaan koettaessaan pelastaa entistä kiusaajaansa, ritariksi kuninkaan palveluksessa kohonnutta Milderiä.


title: Beatlehem

text: Beatlehem on suomalainen TV-elokuva. Elokuva perustuu Sirkku Peltolan ja Heikki Salon samannimiseen näytelmään. Elokuvasovituksen Heikki Salo teki Timo Kahilaisen kanssa. Elokuva sai ensi-iltansa Yle TV1:n Kotikatsomossa 22. joulukuuta 2003.


title: Beatlehem

text: Menestyvä IT-firma Finnodata on ostanut kaupungilta tontin, jolle se aikoo rakentaa uuden upean toimitalonsa. Kaupan kylkiäisinä Finnodata saa syliinsä tontilla sijaitsevan Beatlehem–nimisen kirpputorin, jossa asuu vuokralaisina varsin erikoista väkeä. Finnodatan toimitusjohtaja päättää mainosmielessä kehittää Beatlehemista nykyaikaisen kierrätyskeskuksen. Rakennus remontoidaan ja asukkaita autetaan. Finnodatasta tehtävään määrätään hiljainen mies, insinööri "Kari Järvinen" (Mikko Nousiainen). Beatlehem saa Järvisen elämän sekaisin, hän rakastuu kirpputorilla asuvaan nuoreen naiseen, "Vilmaan" (Pihla Penttinen). Beatlehemin elämäntyyli alkaa viehättää insinööriä. Kehitysprojekti lopetetaan kuitenkin kesken, Finnodata ostaa Beatlehemin asukkaille uudet vuokra-asunnot kerrostalosta ja vanha rakennus päätetään purkaa lasipalatsin tieltä. Kari Järvinen joutuu hankalaan tilanteeseen ja tekemään valintoja elämässään.


title: Alvin ja pikkuoravat (elokuva)

text: Alvin ja pikkuoravat () on elokuva vuodelta 2007. Suomen ensi-ilta oli 8. helmikuuta 2008. Päähenkilöinä ovat oravat, jotka olivat myös samannimisessä televisiosarjassa Alvin ja pikkuoravat. Ihmispääosaa esittää Jason Lee, joka esittää lauluntekijä Dave Sevilleä, joka saa oravilta apua. Elokuvan on ohjannut Tim Hill.


title: Alvin ja pikkuoravat (elokuva)

text: "Alvin ja pikkuoravat" saavat jatkoa elokuvilla Alvin ja pikkuoravat 2, Alvin ja pikkuoravat 3 ja .


title: Alvin ja pikkuoravat (elokuva)

text: Kaikki alkaa siitä, kun kolmen oravan Alvinin, Simon ja Teron kotikuusi kaadetaan, ja seuratessaan kotiaan, oravat joutuvat kaupunkiin erääseen rakennukseen. Herkkukorin houkuttelevina ne loikkaavat säveltäjä Daven matkaan, ja päätyvät tämän kotiin. Dave ei osaa tehdä musiikkia, ja huomatessaan oravien olevan taitavia laulajia, hän tekee sopimuksen niiden kanssa. Oravat saavat asua hänen luonaan, jos he laulavat hänelle kappaleitaan.


title: Alvin ja pikkuoravat (elokuva)

text: Lopulta pikkuoravien suosio kasvaa, ja heille ehdotetaan levysopimusta. Daven tylyn käytöksen takia oravat muuttavat levyttäjä Ianin luokse, joka palvoo heitä, ja ovelasti saa kaiken suosion itselleen. Hän aikoo lähteä kuuluisuudeta väsyneiden oravien kanssa pitkälle maailmankiertueelle, mikä ei sovi Davelle, joka viime hetkellä lähtee hakemaan oravia kotiin. Hän ei meinaa onnistua, mutta lopulta Alvin, Simo ja Tero pinkovat itse Daven luokse kesken esityksen, ja pääsevät kotiin. Sen jälkeen Ian ei enää häiritse heitä, ja Dave kohtaa elämänsä naisen, jonka suhteiden parannuksessa pikkuoravat yrittävät kaikin puolin auttaa häntä.


title: Itävallan Grand Prix 1979

text: Itävallan Grand Prix 1979 oli Formula 1 -sarjan osakilpailu, joka ajettiin 12. elokuuta 1979 Österreichringillä Itävallassa. Kilpailun voitti Williamsilla ajanut australialainen Alan Jones.


title: Blackmar–Diemer-gambiitti

text: Blackmar–Diemer-gambiitti eli Blackmarin gambiitti on shakkiavaus, joka alkaa siirroilla 1.d4 d5 2.e4 dxe4.


title: Blackmar–Diemer-gambiitti

text: Avaus on saanut nimensä Armand Blackmarilta (1826–1888) ja Emil Diemeriltä (1908–1990), joiden analyysien ansiosta se on tullut paremmin tunnetuksi.


title: Blackmar–Diemer-gambiitti

text: Valkea jatkaa normaalisti 3.Rc3, minkä jälkeen musta voi yrittää pitää sotilaastaan kiinni tai jatkaa kehitystään.


title: Patrick Kühl

text: Patrick Kühl (26. maaliskuuta 1968) on entinen saksalainen uimari, joka voitti olympiahopeaa 200 metrin sekauinnista Soulista 1988, Itä-Saksan väreissä. Hän voitti uransa aikana myös kolme EM-mitalia 400 metrin sekauinnista, joista yhden Saksojen yhdistymisen jälkeen.


title: Pakkolaitos

text: Pakkolaitos on vaarallisia rikoksenuusijoita varten perustettu erityinen laitos tai laitoksen osasto. Sinne tuomitut vangit kärsivät vankeusrangaistuksensa päivästä päivään -periaatteella. Pakkolaitosjärjestelmä oli käytössä Suomessa vuoteen 2005 asti.


title: Pakkolaitos

text: Pakkolaitokseen eristämisestä päätti vankilaoikeus tuomioistuimen suosituksesta. Pakkolaitoksen ja pakkolaitoseristyksen slanginimitys oli "pytty".


title: Pakkolaitos

text: Pakkolaitokseen voitiin eristää vain määräaikaisen vankeusrangaistuksen saanut vanki. Elinkautisvankiin pakkolaitoslausumaa ei siis voitu soveltaa.


title: Pakkolaitos

text: Vankilaoikeus lakkautettiin ja pakkolaitos käsitteenä poistui laista vankeuslain kokonaisuudistuksen yhteydessä 1.10.2006.


title: Pakkolaitos

text: Ennen lainmuutosta joulukuussa 1967 pakkolaitokseen joutui automaattisesti, kun vankeusrangaistusten määrä ylitti ns. eristämisrajan. Tämä raja oli tietty määrä ehdottomia vankeusrangaistuksia vuosiksi muutettuna, koska aiemmin katsottiin että niinkin paljon vankilassa ollut henkilö olisi automaattisesti yhteiskunnalle vaarallinen. Eräs parhaita esimerkkejä tällaisesta oli Runar Holmström jota syytettiin Tulilahden kaksoismurhasta: hänellä oli niin pitkä vankilahistoria, että jo toteennäytettyjen mutta vielä oikeuden tutkinnan alaisten rikosten määrä olisi vienyt hänet yli eristämisrajan.


title: Pakkolaitos

text: Vanhan lain vuoksi eristettyinä oli suuri joukko esimerkiksi kodittomia irtolaisia ja pikkurikollisia. Tällaiset vangit laitostuivat auttamatta, mistä seurasi omat vaikeutensa. Lakia muutettiin, jonka jälkeen pakkolaitokseen joutui vain todella vaarallisia rikoksia tehneitä vankeja.


title: Jan Ottosson

text: Jan Bo Ottosson (s. 10. maaliskuuta 1960 Högsäter) on entinen ruotsalainen maastohiihtäjä, joka kilpaili 1980-luvulta 1990-luvun alkuun. Hän voitti kaksi olympiakultaa 4 x 10 kilometrin viestissä vuosina 1984 ja 1988. Lisäksi hän sijoittui vuoden 1988 talviolympialaisissa 50 kilometrin matkalla kuudenneksi. MM-kilpailuissa hän oli parhaimmillaan niin ikään kuudes Val di Fiemmen 1991 15 kilometrillä.


title: Jan Ottosson

text: Maailmancupissa Ottosson voitti 15 kilometrin kilpailun Reit im Winklissä 14. tammikuuta 1983. Lisäksi hän oli maailmancupin osakilpailuissa kerran toinen ja kolme kertaa kolmas. Ottosson voitti myös Vaasahiihdon vuosina 1989, 1991, 1992 ja 1994.


title: Kiziljurt

text:
Kiziljurt (avaariksi Гъизилюрт, "Gisiljurt", kumykiksi Къызылъюрт, Qyzyl"jurt, lakiksi, lezgiksi ja tabasaraniksi Къизилюрт, Qiziljurt, ) on kaupunki Dagestanin keskiosassa Venäjällä , 64 kilometriä pääkaupungista Mahatškalasta länteen. Se sijaitsee Sulakjoen varrella ja on Kiziljurtin piirin hallinnollinen keskus. Kaupungissa on muun muassa rakennusaineteollisuutta.
*


title: Kiziljurt

text: Kiziljurtin kaupunkipiiri perustettiin vuonna 1963 yhdistämällä Kiziljurtin, Bavtugain ja Sulakin työläisasutukset.


title: Vaaleakultarinnat

text: Vaaleakultarinnat ("Iduna") on kerttusten heimoon kuuluva varpuslintusuku. Aiemmin suku luettiin kerttujen heimoon


title: Vaaleakultarinnat

text: Vaaleakultarinnat on erotettu omaksi suvukseen kultarintojen-suvusta ("Hippolais").


title: Vaaleakultarinnat

text: Luettelo perustuu BirdLife Suomen viralliseen maailman lintujen suomenkieliseen nimistöön.


title: Per-Erik Larsson

text: Per-Erik Larsson (3. toukokuuta 1929 Oxberg – 31. toukokuuta 2008 Mora) oli ruotsalainen maastohiihtäjä. Hän voitti pronssia 4 × 10 km viestissä vuoden 1956 talviolympialaisissa Cortina d'Ampezzossa. Larsson voitti myös kaksi mitalia hiihdon maailmanmestaruuskilpailuissa. Vuoden 1958 MM-kilpailuissa Lahdessa hän voitti kultaa 4 × 10 km viestissä ja vuonna 1954 Falunissa pronssia.


title: Suomen Ekonomit

text: Suomen Ekonomit (entinen Suomen Ekonomiliitto SEFE) on kauppatieteellisen yliopistotutkinnon suorittaneiden henkilöiden sekä alan opiskelijoiden palvelu- ja etujärjestö. Suomen Ekonomit toimii yhteiskunnallisena vaikuttajana koulutuspolitiikassa, työmarkkinoilla, veropolitiikassa, sosiaalipolitiikassa ja talouspolitiikassa. Lisäksi Suomen Ekonomit tarjoaa jäsenilleen työelämään liittyvää palvelua, neuvontaa ja tietoa. Liiton muodostavat 25 ekonomiyhdistystä ja 13 opiskelijayhteisöä. Suomen Ekonomit on Akavan neljänneksi suurin. Suomen Ekonomeissa on yli 50 000 jäsentä. Ekonomijäsenten lisäksi Suomen Ekonomeihin kuuluvat kauppatieteiden opiskelijat, kylterit, omien kylteriyhteisöjensä kautta.


title: Suomen Ekonomit

text: Suomen Ekonomien edeltäjä on vuonna 1924 Hankenin alumnien yhdistyksenä perustettu Ekonomföreningen Niord. Sen seuraaja, Ekonoomiyhdistys ry., perustettiin 1935. Nykyään se tunnetaan Helsingin Ekonomit ry:n nimellä. Vuosien saatossa ekonomiyhdistyksiä perustettiin muihinkin kaupunkeihin, ja vuonna 1951 syntyi 10 yhdistyksen yhdyssiteeksi Suomen Ekonomiliitto, vuodesta 2014 lähtien Suomen Ekonomit. Vuonna 1973 ruotsinkielisen Finlands Svenska Ekonomförbund rf:n jäsenyhdistykset liittyivät Ekonomiliittoon. Ekonomiopiskelijat liittyivät mukaan vuonna 1991.


title: Suomen Ekonomit

text: Aluksi liiton (silloin nimellä ekonomiyhdistys) ensisijainen tehtävä oli työpaikkojen välitys valmistuneille ekonomeille. Toiminnassa oli tärkeää myös ammatillinen ja ekonomihenkinen yhdessäolo sekä luennot ja yritysvierailut. Myöhemmin mukaan tulivat täydennyskoulutustoiminta, ekonomien sijoittumista ja palkkoja koskevat tutkimukset ja juridinen neuvonta.


title: Suomen Ekonomit

text: Suomen Ekonomien yhteiskunnallisen ja työmarkkinallisen edunvalvonnan tavoitteina on sopia tärkeimmistä palvelussuhteen ehdoista työehtosopimuksilla, huolehtia ekonomien hyvästä palkkakehityksestä ja työhyvinvoinnista, edistää työelämän tasa-arvoa ja lisätä jäsenten työmarkkinatietoutta. Suomen Ekonomien edunvalvonta tapahtuu sekä itsenäisesti että yhdessä Akavan kanssa ja sen neuvottelujärjestöjen kautta. Virka- ja työehtosopimustoiminta tapahtuu yksityisellä sektorilla Ylemmät Toimihenkilöt YTN ry:n kautta ja julkisella sektorilla Julkisalan koulutettujen neuvottelujärjestö JUKO:n kautta. Suomen Ekonomit pitää myös yhteyttä keskeisiin yhteiskunnallisiin päättäjiin, kuten poliitikkoihin.


title: Suomen Ekonomit

text: Suomen Ekonomien koulutuspoliittinen vaikuttaminen tapahtuu yhteistyössä sekä yliopistojen ja jäsenyhdistysten että opiskelijajärjestöjen, työmarkkinajärjestöjen ja poliittisten puolueiden kanssa. Tavoitteena on ylläpitää ekonomitutkinnon arvostusta ja valmistuneiden ekonomien osaamista.


title: Suomen Ekonomit

text: Suomen Ekonomien jäseniä edustavat jäsenyhteisöt asettavat liittokokousedustajat. Vähintään kaksi kertaa vuodessa kokoontuva liittokokous käyttää ylintä päätösvaltaa. Suomen Ekonomien 9–12-jäseninen hallitus vastaa liiton toiminnan suunnittelusta ja seurannasta sekä merkittävistä päätöksistä. Sen jäsenten toimikausi on kolme vuotta.


title: Suomen Ekonomit

text: Hallitukseen vuosiksi 2018 - 2020 on valittu puheenjohtajaksi yrittäjä-ekonomi Timo Saranpää (Helsingin Ekonomit), 1. varapuheenjohtajaksi Christel Tjeder (Ekonomföreningen Niord), 2. varapuheenjohtajaksi Anette Vaini-Antila (Pirkanmaan Ekonomit) ja 3. varapuheenjohtajaksi Riku Hietarinta (Turun kauppatieteiden ylioppilaat ry (TuKY), joka on myös hallituksen opiskelijaedustaja Muita hallituksen jäseniä ovat Liisa-Johanna Pesonen (Helsingin Ekonomit), Eero Kiiski (Boomi), Nina Ingves (Ekonomföreningen Niord), Kaisa Kokkonen (Riihimäen-Hyvinkään Ekonomit), Kari Leppilahti (Vaasan Ekonomit), Jussi Nieminen (Turun Seudun Ekonomit), Heli Törrönen (Helsingin Ekonomit) ja Esa Vilhonen (Helsingin Ekonomit).


title: Suomen Ekonomit

text: Suomen Ekonomien toiminnanjohtaja on KTM Anja Uljas.


title: Suomen Ekonomit

text: Suomen Ekonomit jakaa vuosittain opetuspalkinnon ja joka toinen vuosi kirjallisuuspalkinnon. Opetuspalkinnolla Suomen Ekonomit haluaa tukea kauppatieteellisen alan opetuksen kehittämistä. Opetuspalkinnon arvo on 6 000 euroa. Kirjallisuuspalkinnon Suomen Ekonomit jakaa parhaalle suomalaiselle yrityskirjalle ja sen arvo on 30 000 euroa.


title: Suomen Ekonomit

text: Voittajaksi valittiin Sari Torkkola teos "Lean asiantuntijatyön johtamisessa." Lisäksi myönnettiin tunnustuspalkinto Frank Martelan ja Karoliina Jarenkon teokselle "Draivi – voiko sisäistä motivaatiota johtaa?" Kokonaispalkintosummasta Torkkolalle annettiin 24 000 euroa ja Martelalle & Jarenkolle 6 000 euroa. Molemmat teokset on kustantanut Talentum Pro"."


title: Suomen Ekonomit

text: Sixten Korkmanin teos "Talous ja utopia" (Docendo). Lisäksi Karl-Erik Michelsenin "Kone – Perhe, yrittäjyys ja yritys teollisuuden vuosisadalla" (Otava) sai tunnustuspalkinnon.


title: Suomen Ekonomit

text: Helena Åhmanin teos "Mielen johtaminen organisaatiossa" (Sanoma Pro). Palkinto jaettiin Helsingin kirjamessuilla 26.10.2012.


title: Suomen Ekonomit

text: Tutkijatohtori Mari Suoranta Jyväskylän yliopiston kauppakorkeakoulusta voitti palkinnon sen 20-vuotisjuhlavuonna. Palkintoraati perusteli voittajan valintaa erityisesti tämän monipuolisella ja vaikuttavalla työllä opiskelijoiden yrittäjävalmiuksien lisäämiseksi sekä kasvuyrittäjyyden ja vahvan myyntiosaamisen edistämisessä. Lisäksi hänen vahvat yhteytensä elinkeinoelämään ovat erityisen tärkeitä opiskelijoiden työelämävalmiuksien kehittymisessä. Raati oli myös aidosti vaikuttunut opiskelijoiden ehdottamista näkökulmista tämän vuotiseen teemaan - maailmanparannukseen. Suorannan kursseilla on ideoitu ja perustettu yrityksiä, jotka pyrkivät luomaan parempaa maailmaa meille kaikille.


title: Suomen Ekonomit

text: Palkinto meni Åbo Akademin organisaation ja johtamisen yliopisto-opettaja ja tutkija Nina Kiviselle. Voittajaa haettiin teemalla Vuoden opettaja, arvioinnissa tarkasteltiin hyvää opettajuutta erittäin monipuolisilla kriteereillä.


title: Suomen Ekonomit

text: Itä-Suomen yliopiston apulaisprofessori Anu Puusa palkittiin kurssistaan "Osuustoiminnan idea ja osuustoiminta yritysmuotona", joka yhdisti arvokkaalla tavalla yliopiston kolme perustehtävää: opetuksen, tutkimuksen sekä yliopistojen ja yritysten välisen yhteistyön.


title: Suomen Ekonomit

text: Vaasan yliopiston kauppatieteellisen tiedekunnan professori Riitta Viitala sai palkinnon menestyksekkäästä työstään joustavien opiskelumenetelmien kehittäjänä.


title: Suomen Ekonomit

text: Vaasan yliopisto, markkinoinnin pääaineopiskelijoille suunnattu 15 opintopisteen kurssikokonaisuus tilastotieteiden johdantokurssi, tilastollinen tietojenkäsittely ja markkinoinnin analyysit. Opetuspalkinnon saivat kurssien opettajat kauppatieteellisestä tiedokunnasta yliopisto-opettaja Minna-Maarit Jaskari ja tutkijatohtori Katarina Hellen sekä päätoiminen tuntiopettaja Christina Gustafsson teknillisen tiedekunnan matemaattisten tieteiden yksiköstä.


title: Suomen Ekonomit

text: Lappeenrannan teknillinen yliopisto, kauppatieteellinen tiedekunta, MIMM-maisteriohjelma ja sen ydintiimin professorit Sanna-Katriina Asikainen, Olli Kuivalainen, Sami Saarenketo ja Liisa-Maija Sainio.


title: Suomen Ekonomit

text: Lappeenrannan teknillinen yliopisto, kauppatieteellinen tiedekunta, kansainvälisen markkinoinnin professorit Olli Kuivalainen ja Sami Saarenketo kurssistaan International Entrepreneurship. Voittajaa etsittiin teemalla kotikansainvälisyys.


title: Suomen Ekonomit

text: Vaasan yliopisto, Johtamisen yksikön kandidaatin tutkielmaprosessi ja yliassistentti Annika Tidström.


title: Suomen Ekonomit

text: Suomen Ekonomit tukee puolueita valtakunnallisissa vaaleissa (kunnallis-, eduskunta-, Euroopan parlamentin ja tasavallan presidentin vaalit) kohtuullisilla ja tavanomaisilla summilla. Suomen Ekonomit ei anna suoraa rahallista tukea, vaan tuki annetaan pääsääntöisesti varainhankintaseminaareihin tai vastaaviin tapahtumiin osallistumalla ja se kohdennetaan tasapuolisesti eri puolueille.


title: Sebastian Haseney

text: Sebastian Haseney (s. 27. elokuuta 1978) on saksalainen uransa lopettanut yhdistetyn hiihtäjä, joka on parempi hiihto- kuin mäkiosuudella.


title: Sebastian Haseney

text: Haseney on voittanut kaksi hopeamitalia hiihdon maailmanmestaruuskilpailujen joukkueyhdistetystä: Oberstdorfissa 2005 ja Sapporossa 2007. Ramsaussa 1999 hän sijoittui sprintissä kahdeksanneksi, Sapporossa 2007 normaalikilpailussa yhdeksänneksi. Liberecissä 2009 hän oli normaalimäen Gundersen-kilpailussa seitsemäs. Hänen paras sijoituksensa olympialaisissa on 6. sija 15 km kilpailussa vuoden 2002 talviolympialaisissa.


title: Sebastian Haseney

text: Maailmancupissa Haseney on voittanut kauden 2007–2008 loppuun mennessä kaksi sprinttikilpailua: Steamboat Springsissä kaudella 2000–2001 ja Val di Fiemmessä kaudella 2007–2008. Lisäksi hän on ollut kuusi kertaa toinen ja seitsemän kertaa kolmas. Maailmancupin kokonaiskilpailussa hän oli kaudella 2003–2004 kuudes ja kaudella 2006–2007 kahdeksas.


title: Tuu jo tangoon

text: Tuu jo tangoon on Frederikin vuonna 1978 julkaisema albumi. Levyltä löytyy joitakin tutuiksi tulleita kappaleita kuten "Tuu jo tangoon" ja "Rakkauden aika", joka on suomennos Israelin Euroviisu-kappaleesta.


title: Tuu jo tangoon

text: Kappale ”Pois luotas kiidän” on suomenkielinen versio Uriah Heepin kappaleesta ”Free Me”.


title: Christian Adolph Diriks

text: Christian Adolph Diriks (11. marraskuuta 1775 Kööpenhamina, Tanska – 16. joulukuuta 1837 Kristiania, Norja) oli norjalainen juristi, Eidsvollin kansalliskokousedustaja ja ministeri.


title: Christian Adolph Diriks

text: Diriks syntyi saksalaisen laivanvarustaja Boye Diriksin ja Marie Elisabeth Stoppelin perheeseen Kööpenhaminassa. Hän opiskeli erinomaisin arvosanoin ja valmistui oikeustieteen kandidaatiksi 1795. Hän avioitui Maren Cathrine Taxin (k. 1848), joka oli Kongsbergin hopeasulattamon omistajan tytär, kanssa vuonna 1798.


title: Christian Adolph Diriks

text: Hän työskenteli aluksi Kööpenhaminan hovi- ja kaupunginoikeudessa, kunnes hänet nimitettiin 1806 asessoriksi Kristiansandin lääninylioikeuteen Norjaan. Vuonna 1812 hänet valittiin tuomariksi Larvikiin ja samalla koko silloiseen Larvikin kreivikuntaan.


title: Christian Adolph Diriks

text: Kansalliskokouksessa hän edusti Larvikia. Hänet valittiin juristina perustuslakikomiteaan ja sen sihteeriksi. Hän profiloitui kokouksessa itsenäisyyspuolueen kannattajana, joka toivoi Norjan ajan myötä yhdistyvän uudelleen Tanskaan.


title: Christian Adolph Diriks

text: 3. kesäkuuta 1814 Diriks nimitettiin oikeustieteen professoriksi vastaperustettuun Kristianian yliopistoon. Hänen valtiolliset velvollisuutensa kuitenkin estivät häntä keskittymästä akateemiseen uraan.


title: Christian Adolph Diriks

text: Diriks valittiin Stortingiin Kristianiasta ja sen lakikomiteaan syksyllä 1814. Tämän jälkeen hän toimi useissa ministeritehtävissä moneen otteeseen vuosina 1814 – 1836, poliisi-, oikeus-, sekä kirkko- ja opetusministeriöissä.


title: Christian Adolph Diriks

text: Tanskalaismielisenä hänellä oli myös vastustajia ja hän vältti täpärästi syytteen valtakunnanoikeuteen vuonna 1818. Yleisesti hänet kuitenkin mainittiin suosituksi hahmoksi aikansa politiikassa. Hän kuoli Kristianiassa 1837, vuosi politiikasta eläköitymisensä jälkeen ja hänet on haudattu Oslon "Vår Frelsers"-hautausmaalle. Hänen pojanpoikansa oli taidemaalari Karl Edvard Diriks (1855–1930).


title: Alfred Kälin

text: Alfred Kälin (s. 16. tammikuuta 1949) on sveitsiläinen hiihtäjä, joka kilpaili 1970-luvulla. Hän oli mukana talviolympialaisissa 1972 ja 1976. Hän voitti olympiapronssia Sapporossa 1972 miesten 4×10 kilometrin viestihiihdossa. Kälinin paras henkilökohtainen sijoitus olympialaisissa oli hänen Sapporossa saavuttamansa 17. sija 30 kilometrin hiihdosta.


title: Olen Dracula

text: Olen Dracula on Frederikin vuonna 1977 julkaisema albumi.


title: Sonja Ruthström-Edström

text: Sonja Ruthström-Edström (o.s. Edström) (s. 18. marraskuuta 1930 Luulaja) on ruotsalainen maastohiihtäjä, joka kilpaili 1950-luvulla ja 1960-luvun alussa. Hän voitti kolme olympiamitalia: yhden kullan Squaw Valleyssä 1960 ja kaksi pronssia Cortina d'Ampezzossa 1956. Hän saavutti kaksi pronssimitalia MM-kilpailujen viesteissä (1954 ja 1958). Parhaimmillaan hän oli vuonna 1956, jolloin hän saavutti olympialaisissa ainoan henkilökohtaisen arvokisamitalinsa ja nosti viestin nopeimmalla yksityisajalla Ruotsin pronssille sekä voitti olympialaisten jälkeen Falunin, Salpausselän, Holmenkollenin ja Ounasvaaran 10 kilometrin kilpailut. Falunin kympin hän voitti kaikkiaan neljänä peräkkäisenä vuonna 1954–1957. Ensimmäisen kerran hän hiihti arvokilpailuissa Oslon talviolympialaisissa 1952 sijoittuen 10 kilometrillä 11:nneksi.


title: Parikkalan-Rautjärven Sanomat

text: Parikkalan-Rautjärven Sanomat on Etelä-Karjalassa pääosin Parikkalan ja Rautjärven alueella kerran viikossa ilmestyvä sitoutumaton paikallislehti.


title: Parikkalan-Rautjärven Sanomat

text: Lehden ilmestymispäivä on torstai. Parikkalan Sanomat perustettiin jo vuonna 1908, eli se on toiseksi vanhin yhtäjaksoisesti ilmestynyt ja yhä toimiva paikallislehti Suomessa. Huhtikuussa 2007 Parikkalan Sanomat yhdistyi Rautjärvellä ilmestyneen Kaakkoisseutu-lehden kanssa ja sai nykyisen nimensä. Lehden päätoimittaja on Raine Hämäläinen. Lehteä julkaisee Keski-Karjalan Kustannus Oy, joka kuuluu Pohjois-Karjalan Kirjapaino Oyj -konserniin. Lehti painetaan PunaMusta Oy:ssä Joensuussa. Tabloid-kokoisen lehden tavanomainen laajuus on 20 sivua. Parikkalan Sanomien ja Kaakkoisseudun yhteenlaskettu virallinen levikki ennen yhdistymistä 7.2.2007 oli 6561 kappaletta. Syksyllä 2016 lehdessä työskenteli kuusi henkilöä. Lehdellä on toimistot Parikkalassa ja Simpeleellä.


title: Parikkalan-Rautjärven Sanomat

text: Parikkalan Sanomien ensimmäinen näytenumero ilmestyi 11. toukokuuta 1908 ja toinen 22. toukokuuta. Molemmat jaettiin jokaiseen talouteen Parikkalassa. Säännöllisesti lehti alkoi ilmestyä kesäkuun alusta 1908. Parikkalan Sanomat on Suomen kolmanneksi vanhin paikallislehti, vuonna 1894 perustetun Tyrvään Sanomien ja vuonna 1897 perustetun Suupohjan Sanomien jälkeen.


title: Parikkalan-Rautjärven Sanomat

text: Ajatus Parikkalan seudun omasta lehdestä lienee virinnyt osin Jaakkimaan vuonna 1905 perustetusta pitäjälehdestä, samoin kuin Parikkalan Kangaskylän nuorisoseuran julkaisemasta käsin kirjoitetusta Simpele -lehdestä. Lehden perustamisen taustalla olivat Parikkalan nuorsuomalaiset, mm. kunnanlääkäri ja valtiopäivämies J. G. von Schrowe, kirjakauppias Heikki Heinonen sekä kauppias Tahvo Ahokas, joka oli myös lehden ensimmäinen toimittaja. Hänen työparinaan lehden teossa oli työväenliikkeessä toiminut tuleva päätoimittaja, maanviljelijä Yrjö Aukusti Vuorelainen. Ahokkaalla oli apuna myös yhteiskoulunopettaja Kondard Vento, josta tuli lehden lyhytaikainen toinen päätoimittaja. Lehteä painettiin ensin Savonlinnassa, sittemmin myös mm. Viipurissa, Käkisalmella, Lappeenrannassa ja Imatralla.


title: Parikkalan-Rautjärven Sanomat

text: Ahokkaan luopuessa lehden kustannusvastuusta perustettiin Keski-Karjalan Kustannus Oy. Sen yhtiöjärjestys vahvistettiin Keisarillisessa Senaatissa vuonna 1909 ja yhtiö merkittiin kaupparekisteriin vuonna 1910. Yhtiön ensimmäinen hallituksen puheenjohtaja aina vuoteen 1925 asti oli Sanfrid Hasselqvist, kirjailija, taidemaalari ja runoilija Aarno Karimon isä. Vuonna 1918 lehden painos oli 1800 kappaletta ja sitä tilattiin paljon myös oman pitäjän ulkopuolelle. Lehden alkuaikoihin sattui erikoisuus, että Parikkalan kunta alkoi julkaista samannimistä lehteä, mutta se ilmestyi vain vuonna 1928. Samana vuonna painettiin myös varsinaisen Parikkalan Sanomien laaja kaksivärinen ja 28-sivuinen 20-vuotisjuhlanumero.


title: Parikkalan-Rautjärven Sanomat

text: Kesällä 1941 lehden ilmestymisessä oli parin kuukauden tauko, koska Parikkala lähes tyhjennettiin jatkosodan alettua. Siksi lehdessä ei koskaan julkaistu numeroa Tyrjän taistelusta Parikkalassa heinä-elokuussa 1941. Lehden pitkäaikainen päätoimittaja Armas Näränen 1955–1975 vakiinnutti Parikkalan Sanomien aseman sotien jälkeen, kotiseutujutuistaan muistetaan toimittaja Juho Siitonen. Vuonna 1980 lehden osake-enemmistö siirtyi kirjakauppias Erkki Heinosen perikunnalta Pohjois-Karjalan Kirjapaino Oy:lle. Lehti muuttui tabloidi-kokoiseksi ja alkoi ilmestyä kaksi kertaa viikossa vuonna 1989. Muuttui yksipäiväiseksi vuonna 2017.Parikkalan Sanomat ja rautjärveläinen Kaakkoisseutu yhdistyivät keväällä 2007. Simpeleläiset perustivat oman lehden, joka alkoi ilmestyä marraskuussa 1952, ensimmäiset kaksi näytenumeroa Simpeleen seutu -nimisenä. Ilmari Sipilä, Ukko Könni ja Paul Pakkasvirta olivat turhaan neuvotelleet Parikkalan Sanomien kanssa oman toimittajan saamiseksi Simpeleelle, ja kun tämä ei onnistunut, he perustivat lehden Valkeakosken Sanomien ja myöhemmin Uuden Suomen päätoimittajan Pentti Poukan avustuksella. Ukko Könni oli lehden ensimmäinen päätoimittaja, vakinaisen toimittajan lehti sai 1953. Kaakkoisseutu oli vuosikymmenten ajan Suomen pienin kaksipäiväinen sanomalehti. Aluksi vain kerran viikossa ilmestynyt lehti muuttui kaksipäiväiseksi 1966, seuraavana vuonna lehti sai omat tilat, jotka ovat yhä käytössä. Jo vuonna 1961 lehteä oli alettu painaa Yhtyneet Paperitehtaat Oy:n kirjapainossa Simpeleellä, se oli 1986 ensimmäisiä offset-painoon siirtyneitä lehtiä Suomessa. Vuodesta 1995 vuoteen 2007 lehti painettiin Pieksämäellä Lehtisepät Oy:ssä.


title: Parikkalan-Rautjärven Sanomat

text: Kaakkoisseutu-lehden päätoimittajat olivat:


title: Singapore (albumi)

text: Singapore on Frederikin julkaisema ja hänen perustamansa Reetu Recordsin toinen levy. Levyltä löytyy mm. Reetun Leena Vanamon kanssa laulettu "Haluan vain sun". Albumi myi kultaa tuoden Frederikille neljännen kultalevyn.


title: Singapore (albumi)

text: A


title: Singapore (albumi)

text: B


title: Ole Hegge

text: Ole Hegge (3. syyskuuta 1898 – 2. kesäkuuta 1994) oli norjalainen hiihtäjä, joka kilpaili 1920-luvun lopulla ja 1930-luvun alussa. Hän voitti olympiahopeaa vuoden 1928 talviolympialaisissa St Moritzissa 18 kilometrin kilpailussa. Hän osallistui myös 50 kilometrin matkalle ja sijoittui viidenneksi. Tämän jälkeen hän muutti Yhdysvaltoihin ja edusti Norjaa vielä vuoden 1932 talviolympialaisissa sijoittuen neljänneksi 50 kilometrin kilpailussa. Myös Lahden MM-kilpailuissa 1926 hän oli päätynyt 50 kilometrillä neljänneksi.


title: Ole Hegge

text: Holmenkollenin kisoissa Hegge sijoittui toiseksi 17 kilometrillä vuonna 1925 sekä 50 kilometrillä vuosina 1924, 1926 ja 1927. Vuosina 1926 ja 1928 hän voitti Norjan mestaruuden 30 kilometrin hiihdossa.


title: Carola Anding

text: Carola Anding (s. 29. joulukuuta 1960 Struth-Helmershof, Thüringen) on entinen itäsaksalainen hiihtäjä, joka kilpaili 1980-luvun alkupuolella. Hän voitti olympiakultaa vuoden 1980 talviolympialaisissa Lake Placidissä 4 × 5 km viestissä ja oli kahdestoista 10 kilometrillä. Hänen puolisonsa on ampumahiihtäjä Matthias Jacob.


title: Carola Anding

text: Anding voitti myös pronssia vuoden 1982 hiihdon maailmanmestaruuskilpailuissa 4 × 5 km viestissä.


title: Dagestanskije Ogni

text: Dagestanskije Ogni (avaariksi Огни, "Ogni", lezgiksi Дагъустандин Огни, "Dagustandin Ogni", tabasaraniksi Дагъустан Огни, "Daġustan Ogni", ) on pieni kaupunki Dagestanin eteläosassa Venäjällä. Se sijaitsee Kaspianmeren rannalla 118 kilometriä pääkaupungista Mahatškalasta etelään. Kaupungissa toimii lasi-, laakeri- ja mattotehtaat.


title: Naisten Korisliiga

text: Naisten Korisliiga on naisten koripallon korkein sarjataso Suomessa. Naisten mestaruudesta on pelattu vuodesta 1944 lähtien. Sarjan nimi vaihdettiin Naisten Korisliigaksi kaudelle 2013–2014. Kausina 1944–2013 sarjaa pelattiin nimellä koripallon naisten SM-sarja.


title: Naisten Korisliiga

text: Naisten Suomen-mestaruudesta pelattiin ensimmäisen kerran kaudella 1944. Tällöin mestaruuden voitti Helsingin Tarmo. 1940-luvun lopulla sarjassa pelasi kuusi joukkuetta ja mestaruus ratkaistiin runkosarjan perusteella. Vuosina 1950–1952 mestaruus ratkaistiin TUL:n sekä SKL:n omien sarjojen voittajien kesken. Vuodesta 1953 lähtien sarjaa pelattiin itä- sekä länsilohkoissa, ja joukkuemäärä nostettiin kymmeneen. Kokeilua kesti vain yhden kauden ajan ja kaudesta 1954 lähtien lohkoista luovuttiin.


title: Naisten Korisliiga

text: Vuonna 1959 TUL:n sekä SVUL:n välille syntyi välirikko, jonka myötä naisten SM-sarjaa hallitsi pitkään Helsingin Työväen Uimarit. Kaudella 1965–1966 mestaruuden voitti kuitenkin Lahden Sampo. 1970-luvulla sarjaa hallitsi Nokian Urheilijat, joka voitti kymmenen kauden aikana kahdeksan mestaruutta. SM-sarjaa hallitsivat pitkän aikaa Koripalloliiton seurat ja vasta kaudella 1988–1989 TUL:n piiriin kuuluva Forssan Alku voitti Suomen-mestaruuden.


title: Naisten Korisliiga

text: 1990-luvun menestynein seura oli Forssan Alku, joka voitti vuosikymmenen aikana seitsemän mestaruutta perättäin. 2000-luvulla eniten mestaruuksia voitti Pantterit, joka juhli SM-kultaa viidesti.


title: Naisten Korisliiga

text: Lähteet:


title: M/S Ella J

text: M/S Ella J () oli vuonna 1977 A/S Fredrikstad Mekaniska Verkstedin telakalla Fredrikstadissa Norjassa rakennettu ro-ro-rahtialus. Syksyllä 2009 alus myytiin romutettavaksi.


title: M/S Ella J

text: Ella J:n sisaraluksia ovat M/S Borden ja M/S Maria G.


title: M/S Ella J

text: Höyrylaiva Oy Bore/ Ångfartygs Ab Bore tilasi aluksen 20. elokuuta 1975. Alus oli valmis 5. joulukuuta 1977, ja se luovutettiin Höyrylaiva Oy Bore/ Ångfartygs Ab Boren omistukseen. Omistaja rekisteröi aluksen "Bore Sun" -nimisenä Suomen lipun alle. Kotisatamaksi tuli Turku. Tämän jälkeen Bore Sun aloitti liikennöinin linjalla Suomi–Terneuzen–Calais–Suomi. Vuoden 1979 aluksen omistajavarustamo muutti nimekseen Bore Line.


title: M/S Ella J

text: Ab Grundstenen 49009 osti aluksen 6. heinäkuuta 1989 ja teki aikarahtaussopimuksen siitä Rettig Groupin kanssa. Kesäkuussa 1992 alus siirtyi Rederi Ab Liron haltuun nimellä "Liro Sun". Syyskuussa 1992 Liro Sun aikarahdattiin Finncarriersin liikenteeseen reitille Helsinki–Kotka–Lyypekki–Rostock. Huhtikuussa 1993 suomalainen Rederi Ab Engship osti aluksen ja rekisteröi sen nimellä "Garden" Suomen lipun alle. Kotisatamaksi tuli Nauvo. Vuosina 1994–1999 Garden oli aikarahdattuna Argomanin liikenteeseen linjalle Turku–Cuxhaven–Harwich. Argomanin jälkeen aluksen omistaja teki aikarahtaussopimuksen Transfennican kanssa. Transfennica käytti alusta reitillä Rauma–Travemünde–Lyypekki–Halmstad–Lyypekki–Södertälje–Rauma. Tammikuussa 2001 Garden aikarahdattiin United European Car Carriersin liikenteeseen Bremerhavenin, Hangon, Helsingin ja Göteborgin satamien välille. Syyskuussa 2006 Tanskan puolustusministeriö vuokrasi Gardenin ja teki sillä yhden matkan Itämereltä Lähi-itään.


title: M/S Ella J

text: Syyskuun 2006 aikana Dilys Carrier Company ilmoitti ostavansa aluksen. Lokakuussa tapahtui luovutus uudelle omistajalle, joka rekisteröi aluksen nimellä "Ella J" Saint Vincent ja Grenadiinien lipun alle. Kotisatamaksi tuli Kingstown. Marraskuussa 2006 Ella J aikarahdattiin kuudeksi kuukaudeksi United European Car Carriersin liikenteeseen. Syksyllä 2009 Ella J:n ilmoitettiin olleen myyty romutettavaksi Intiaan.


title: Diderich Hegermann

text: Diderich Hegermann (tai "Diderik", 6. joulukuuta 1763 Altona, Tanska – 7. helmikuuta 1835 Kristiansand, Norja) oli norjalainen kenraali ja Eidsvollin kansalliskokousedustaja.


title: Diderich Hegermann

text: Diderich Hegermann syntyi aikoinaan Tanskan hallussa olleessa Altonan satamakaupungissa. Vuonna 1776 hän meni kadettikouluun Kööpenhaminaan ja vuonna 1786 hänet nimitettiin luutnantiksi.


title: Diderich Hegermann

text: Vuonna 1790 hänet komennettiin komppanianpäälliköksi Norjaan, missä hänestä tuli kakkosupseeri Kristianian matemaattisessa koulussa, mistä myöhemmin tuli Norjan sotakorkeakoulu. Hänestä tuli myöhemmin koulun päällikkö majurinarvoisena. 1812 hänet ylennettiin everstiksi ja hänestä tuli Oplandin jalkaväkirykmentin komentaja. Siinä ominaisuudessa hänet myös valittiin armeijan edustajaksi Eidsvollin kansalliskokoukseen 1814.


title: Diderich Hegermann

text: Kansalliskokouksessa Hegermann ajoi erityisesti yleistä asevelvollisuutta, sekä toimi aktiivisesti perustuslakikomiteassa, missä hänen kädenjälkensä näkyy erityisesti perustuslain muutosta koskevassa kohdassa 112. Hän edusti itsenäisyyspuoluetta, mutta ei suhtautunut oppositiota kohtaan mitenkään aggressiivisesti. Hänet valittiin myös kokouksen toisen viikon puheenjohtajaksi.


title: Diderich Hegermann

text: Kesäsodassa Ruotsia vastaan 1814 hän komensi erästä suurimmista norjalaisyksiköistä. Aselepoaikana hän toimi lähettiläänä ruotsalaisjoukkojen päämajassa Fredrikshaldissa. Marraskuussa hänet nimitettiin kenraalimajuriksi ja uuteen hallitukseen puolustusministeriksi (). Hän itse koki omaavansa vääränlaisen koulutuksen tehtävään ja haki eroa. Vuonna 1816 hän jäi pois julkisista tehtävistä ja vetäytyi Boenin kartanoon Kristiansandin lähellä. Vuonna 1841 hänen muistokseen pystytettiin kuusi metriä korkea kiviobeliski sotakorkeakoulun pihalle.


title: Tlaxcalteekit

text: Tlaxcalteekit olivat meksikolaisia intiaaneja, jotka asuivat asteekkien ydinalueelta itäänpäin olevalla Tlaxcallanin vuorisella alueella nykyisen Tlaxcalan seuduilla. He olivat asteekkien kielisukulaisia, sillä he puhuivat nahuatlia. Tlaxcalteekkien alue joutui laajenevan asteekkivaltion sisään, ja vaikka asteekit sotivat tlaxcalteekkeja vastaan, he antoivat Tlaxcallanin pysyä itsenäisenä saadakseen sieltä ihmisuhreja niin sanotuissa kukkasodissa.


title: Tlaxcalteekit

text: Hernán Cortésin johdolla maahan 1500-luvun alkupuolella tunkeutuneet espanjalaiset valloittajat voittivat tlaxcalteekit muutamassa taistelussa ja saivat taivuteltua nämä asettumaan puolelleen vanhaa vihollista vastaan asteekkien pääkaupungin Tenochtitlánin valtauksessa. Myöhemmin tlaxcalteekit saivat espanjalaisilta oikeuden ratsastaa ja kantaa tuliaseita toisin kuin asteekit ja monet muut. Siirtomaa-ajalla tlaxcalteekit valtasivat alaa Pohjois-Meksikosta perustaen sinne siirtokuntia.


title: AirPort

text: AirPort on tietokonevalmistaja Apple Inc. valmistetta oleva langattomaan WLAN-tiedonsiirtoprotokollaan pohjautuva ja niitä koskeva tuotebrändäys. WLAN itsessään pohjautuu IEEE 802.11b -standardiin ja on yhteensopiva muiden 802.11b/g -laitteiden kanssa. Myöhempi tuoteperhe, joka pohjautuu IEEE 802.11g:seen, tunnetaan nimellä AirPort Extreme. Uusin tuoteperhe pohjautuu standardin IEEE 802.11n-luonnosversioon, ja käyttää samaa nimeä.


title: Locke Lamoran valheet

text: Locke Lamoran valheet (engl. alkuteos "The Lies of Locke Lamora") on Scott Lynchin kirjoittama fantasiaromaani, joka ilmestyi vuonna 2006 ja suomennettiin vuonna 2007. Kirja on ensimmäinen osa Herrasmiesroistot -fantasiasarjaa, josta on kaavailtu yhteensä seitsemän osan mittaista. Romaani kertoo herrasmiesroisto Locke Lamorasta ja hänen pienestä koplastaan. Kirja on saanut englanninkielisiä jatko-osia.


title: Locke Lamoran valheet

text:
Kirjan tarina sijoittuu muinaista Venetsiaa muistuttavaan Camorrin kaupunkiin, jossa fantastisia elementtejä edustaa muun muassa iltahämärän aikaan hohtava rakennusaine nimeltä muinaislasi. Kaupungissa hallitsee herttua Nicovante, joka pitää valtaa nimellisesti: Oikeiden Ihmisten eli varkaiden kuria pitää yllä Capa Barsavi. Camorrissa asuu Valkoisen Raudan (suurin rahayksikkö) herttua Meraggio. Lisäksi kaupungissa on pahamaineinen Hämähäkki, joka johtaa keskiyön kulkijoita. Kukaan ei tiedä, kuka tämä Hämähäkki on.
Kaupungissa vallitsee salainen rauha: Capa Barsavin alaiset eivät ryöstä aatelisia, ja siitä hyvästä herttuan keltanutut (poliisit) eivät partioi tietyillä alueilla. Salaisen rauhan rikkomista rangaistaan kuolemalla. Kuitenkin Locke ja hänen ystävänsä Calo ja Galdo Sanza, Jean Tannen sekä Kirppu ryöstelevät aatelisilta huomattavia summia. Kaikki alkaa kuitenkin mennä pieleen, kun Harmaa kuningas saapuu ja pistää koko alamaailman sekaisin.


title: Locke Lamoran valheet

text: Tarina alkaa Locken lapsuudesta: hänen kotikaupungissaan on riehunut Musta kuiskaus, ja hänet saatetaan Varkaantekijän hoteisiin Varjomäelle. Siellä hän on niin kauan kunnes hän mokaa pahasti, jolloin Varkaantekijän on pakko myydä hänet eteenpäin isä Kahlitulle, joka esittää olevansa sokea Pereladron pappi, vaikka on aivan muuta: hän kouluttaa nuoria varastamaan hienovaraisesti, ei käsillään vaan äänillään. Isä Kählitun luona Locke tutustuu tulevaan koplaansa, kaksosiin Calo ja Galdo Sanzaan sekä myöhemmin pulleaan Jean Tanneniin. Sieltä he aloittavat matkansa ryöväämään aatelisilta rahaa.


title: Locke Lamoran valheet

text: Kirjan seuraavassa vaiheessa Locke on jo aikuinen, ja hänellä ja hänen koplallaan, Herrasmiesroistoilla on ryöstö suunnitteilla: Locke esittää Emberlainin kauppiasta ja pyrkii huijaamaan don ja doña Salvaralta huomattavan rahasumman. Peli menee kuitenkin sekaisin, kun peliin puuttuu Harmaa Kuningas, joka haastaa senhetkisen Capan, Barsavin, tulemaan ulos hovistaan Kelluvasta Haudasta tappamalla PitkänTesson, hänen uskollisimman Garristansa (=kolpan päällikkö). Pian Harmaa Kuningas ottaa yhteyttä (sieppaamalla ja huumaamalla) Locken palkkavelhon avulla ja esittää tälle ehdotuksen: Locke esittää Capa Barsaville Harmaata Kuningasta sillä välin kun oikea Kuningas on kiinni toisaalla. Vastineeksi Kuningas ei kerro Barsaville Locken puuhista eli siitä, että tämä on koplineen rikkonut salaista rauhaa jo vuosia. Pakon edessä Locke suostuu (palkkavelhon "suostuteltua" tätä hieman), mutta ei usko että Barsavi tulee ulos Kelluvasta Haudasta. Harmaa Kuningas sanoo pitävänsä huolen siitä, ja niin hän tosiaan tekee: hän murhaa Barsavin rakkaan tyttären Nazcan ja palauttaa tämän Barsaille tynnyrissä hevosenkusta. Barsavi raivostuu ja kerää sotajoukkonsa (yrittää saada Locken mukaan mutta Locke tekeytyy sairaaksi Mustien alkemistien avulla, koska hänen piti esittää Harmaata Kuningasta: hän ei voisi jakautua kahdeksi) ja menee Harmaan Kuninkaan tapaamiseen valmistautuen tappamaan tämän. Harmaalla Kuninkaalla on kuitenkin paha maine: häntä ei voi terin vahingoittaa, ja hän voi tappaa pelkällä kosketuksella. Locken pukeuduttua täysin harmaisiin hänen valepukunsa menee läpi, ja palkkavelho vannoo suojaavansa tätä. Kyseessä on kuitenkin ansa, palkkavelho jättää Locken oman onnensa nojaan ja Barsavin miehet hakkaavat hänet henkihieveriin ja sulkevat hänet suureen tynnyrilliseen hevosenkusta kostoksi tyttärensä, Nzcan, kohtalosta. Herrasmiesrosvot ehtivät kuitenkin pelastaa Locken ennen kuin tämä hukkuu.


title: Locke Lamoran valheet

text:
Tynnyritemppu-petoksen jälkeen Locke koplineen yrittää tuhota Harmaan Kuninkaan, ja tapahtumien tuoksinassa Harmaasta Kuninkaasta nousee Capa Raza (Raza = Kosto), Calo ja Galdo, sekä Lockea puolustava Kirppu murhataan ja Locke joutuu herttuan Hämähäkin kanssa kasvotusten ja on hyvin lähellä kuolemaa lotulta haastaessaan Capa Razan alias Harmaan Kuninkaan alias Luciano Anatoliuksen kaksintaisteluun miekoin. Surmattuaan tämän jäljelle jääneet Locke ja Jean Tannen lähtevät Camorrista puoskari Ibeliuksen kanssa.
Warner Bros osti kirjan elokuva oikeudet nopeasti sen ilmestyttyä. Elokuvan käsikirjoittavat Kevin Hageman ja hänen veljensä Dan Hageman. Tuottajina toimivat Michael De Luca ja Julie Yorn. Elokuva ei ole vielä sirtynyt tuotantovaiheeseen.


title: Alfonso De Lucia

text: Alfonso De Lucia (s. 12. marraskuuta 1983 Nola) on italialainen jalkapallomaalivahti, joka pelaa tällä hetkellä Serie A:n Livornossa.


title: Alfonso De Lucia

text: De Lucia aloitti uransa Parmassa ja teki samassa joukkueessa ensi esiintymisensä Serie A:ssa 30. maaliskuuta 2002 AC Milania vastaan. Kaksi ensimmäistä kautta Parmassa De Lucia oli varamaalivahdin roolissa, pelaten ainoastaan yhden ottelun. Hänet lainattiin Salernitanaan kaudeksi 2003/2004, jossa De Lucia pelasi 11 ottelua. Palattuaan takaisin Parmaan De Lucia pelasi seuraavan Serie A ottelunsa kaudella 2005/2006, jolloin hänelle kertyi yhteensä neljä ottelua. Viimeisellä Parma-kaudellaan De Lucia sai vastuuta 13 ottelun verran, jonka jälkeen hän siirtyi kesällä 2007 Livornoon. Toistaiseksi De Lucia on edelleen varamaalivahtina uudessa seurassaan, Marco Amelian ollessa joukkueen ykkösmaalivahti.


title: Spiceworld

text: Spiceworld on brittiläisen popyhtye Spice Girlsin toinen studioalbumi, joka julkaistiin 4. marraskuuta 1997. Yhtye on julkaissut myös saman nimisen elokuvan ja PlayStation-pelin. Albumin kappaleista singleinä julkaistiin "Spice Up Your Life", "Too Much", "Stop" ja "Viva Forever".


title: Pennybridge Pioneers

text: Pennybridge Pioneers on Millencolin-nimisen yhtyeen neljäs albumi, joka julkaistiin vuonna 2000.


title: Pennybridge Pioneers

text: Kappaleista "Fox" ja "Penguins & Polarbears" on tehty myös singlet.


title: Pennybridge Pioneers

text: Albumi myi Australiassa 35 000 kopiota|


title: Classics – The Rarest

text: Classics – The Rarest on suomalaisen Wigwam-yhtyeen kolmas kokoelmalevy. Se julkaistiin vuonna 1990.


title: Highlights

text: Highlights on suomalaisen Wigwam -yhtyeen neljäs kokoelmalevy. Se julkaistiin vuonna 1996.


title: Peräniemen kasino

text: Peräniemen kasino on historiallinen rakennus Kuopion Väinölänniemellä.


title: Peräniemen kasino

text: Vuonna 1861 kuopiolainen ravintoloitsija M. Dahlström perusti Peräniemelle, entisen haudankaivajan virkatontille kesäravintolan, jolle antoi nimen Väinölä. Nimi laajeni myöhemmin käsittämään koko niemeä, jota nykyään kutsutaan Väinölänniemeksi.


title: Peräniemen kasino

text: Alkuperäinen Peräniemen kasino rakennettiin 1861, viereisen uimalan luona sijainneen kylpylälaitoksen (1814–1951) käyttäjien tarpeista. Osa kylpylävieraista ja kaupunkilaisista tarvitsi virkistäytyäkseen kivennäisvesien lisäksi muitakin juomia ja paikasta kehittyi Kuopion silmäätekevien ihmisten suosittu illanviettopaikka.


title: Peräniemen kasino

text: Vuonna 1882 kylpylän läheisyyteen rakennettiin huvila- ja teatterirakennus, johon tuli myös ympäri vuoden toimiva ravintola. Teatterirakennuksen valmistuttua kasinon paikalla ollut alkuperäinen kesäravintola rapistui ja vuonna 1897 maistraatti määräsi sen purettavaksi, "muodoltaan epäonnistuneena ja rappeutuneena" ja kaupunki yhdessä matkailuyhdistyksen kanssa alkoi kaavailla uutta ravintolarakennusta entisen paikalle. Samassa yhteydessä niemeen rakennettiin pieniä huvimajoja. Suunnittelijaksi valittiin arkkitehti J. Eskil Hindersson ja nykyinen kasino otettiin käyttöön vuonna 1902.


title: Peräniemen kasino

text: Kasinolle asennettiin Kuopion ensimmäinen puhelin 1919 (kyltti 1988, Väinö Lätti) ja sinne asennettiin sähköt 1948. Sodan aikana kasinon yläkerran näköalaparveke purettiin ja katolla sijaitsi ilmatorjuntatykki. Vuonna 1971 Kansalliskauppa laajensi salin nykyiseen muotoonsa (arkkitehtina Kaj Michael). Tällöin kasinon ympäri kiertävä kuisti yhdistettiin saliin ja salia laajennettiin nykyisen matalan osan verran. Kasino on asemakaavassa merkitty suojelukohteeksi. Peräniemen kasino jatkaa kylpylän aikaisia kesäravintolaperinteitä entiseen tapaan ja toimii nykyään kesä- ja tilausravintolana.


title: Hans Christian Ulrik Midelfart

text: Hans Christian Ulrik Midelfart (22. heinäkuuta 1772 Byneset, Norja – 1. joulukuuta 1823 Skogn, Norja) oli norjalainen pappi, koulumies ja Eidsvollin kansalliskokousedustaja ja sen perustuslakikomitean jäsen.


title: Hans Christian Ulrik Midelfart

text: Hans Christian syntyi kirkkoherra Albrecht Angell Midelfartin (1714–1788) ja Stinken Tønderin (1732–1793) pappisperheeseen silloisessa Bynesetin kunnassa, joka on nykyisin osa Trondheimia. Hän valmistui "Trondhjems Skole"sta 1789 ja suoritti teologisen loppututkinnon 1794. Hän avioitui 18. syyskuuta 1800 myös pappissukua olevan Eleonore Christiane Fabriciuksen (1773–1836) kanssa.


title: Hans Christian Ulrik Midelfart

text: Vuodesta 1800 hän opetti Trondhjem Skolessa. 1802 hänet valittiin papiksi "Bejtstaden"in seurakuntaan ja vuonna 1804 hänestä tuli pastori "Vestre Indherred"iin. Tällöin hän sai erityistunnustuksen Trondheimin piispa Buggelta koululaitoksen kehittämistoiminnastaan. Hänen oppilaitaan kuvailtiin alueen parhaiten oppineiksi. Muutoinkin häntä on kuvattu uhrautuvaiseksi luonteeksi vaikeiden sotavuosien aikana seurakuntansa suhteen.


title: Hans Christian Ulrik Midelfart

text: Hänet valittiin kansalliskokousedustajaksi 1814 Trondheimin pohjoisesta vaalipiiristä. Hän epäröi aluksi maan kykyä selvitä itsenäisenä, mutta päätyi lopulta itsenäisyyspuolueen enemmistön riveihin. Hänet valittiin perustuslakikomiteaan. Eniten hän ajoi kirkon omaisuutta koskevia ja koululaitoksen kehittämiseen liittyviä asioita. Häntä pidettiin eräänä kokouksen kykenevimmistä ja oppineimmista miehistä. Hän puolusti myös tanskalaissyntyisten virkamiesten oikeutta päästä edelleen norjalaisiin virkoihin sekä vastusti perustuslain juutalaisparagrafia. Kirkon tuli edelleen hallita omaisuutta, mikä tulisi hänen mielestään käyttää koulutuksen ja yliopiston kehittämiseen. Unionikysymyksessä hän äänesti opiskeluaikaisen ystävänsä Georg Sverdrupin tapaan itsenäisyyspuolueen riveissä.


title: Hans Christian Ulrik Midelfart

text: Vuoden 1814 lopulla hänet nimitettiin Skognin kirkkoherraksi, jona hän toimi aina kuolemaansa saakka. Vaikka hän ei kokenut vetoa politiikkaan, hän tuli valituksi Stortingiin juuri ennen kuolemaansa 1823, mitä tehtävää hän ei ehtinyt ottaa vastaan. Häntä on kuvattu erääksi 1800-luvun kyvykkäimmistä norjalaisista pedagogeista.


title: Sarvet, sorkat, salatieteet

text: Sarvet, sorkat, salatieteet on Rytmihäiriön neljäs studioalbumi, joka julkaistiin 27. helmikuuta 2008 levymerkillä Sakara Records. Albumi on jatkoa yhtyeen muuntautumisessa thrash metal -painotteisemmaksi kollektiiviksi, joka hyödyntää enemmän mm. akustisia kitaroita, huoliteltuja introja sekä kuorolaulua. Albumia on yleisesti ottaen pidetty ristiriitaisena yhtyeen vanhojen kannattajien keskuudessa. Albumin melodisuuteen ja monimuotoisuuteen on mahdollisesti osaltaan vaikuttanut kitaristi Janne Perttilän toisen yhtyeen, Moonsorrow’n musiikkityyli.


title: Sarvet, sorkat, salatieteet

text: Albumi debytoi Suomen virallisen listan sijalla 10, ja tippui seuraavalla listaviikollaan sijalle 40.


title: Sarvet, sorkat, salatieteet

text: Albumi sai erinomaisen vastaanoton. Desibelin Mikko Lamberg antoi albumille neljä tähteä viidestä, ja piti erityisesti albumin asennetta, soundimaailman rikkautta ja Janne Perttilän kitaransoittoa kantavana voimana. Niin ikään Soundin Antti Mattila antoi albumille neljä tähteä, ja piti albumin melodista ja akustista revittelyä erinomaisena lisänä perinteiseen hardcore-paahtamiseen. Imperiumin Antti Klemi antoi albumille arvosanan 8+, ja piti albumia metallisuudestaan huolimatta punk-tuotoksena, jonka heikommatkin kappaleet pääsevät voiton puolelle silkalla aggressiivisuudellaan. V2.fi -sivuston J.A. Kaunisto piti tuotantoa niin onnistuneena, että viimeisestäkin räkäisyydestä tahtoo pitää kiinni, rosoisten sanoitusten niitä vaatiessa. Kaaoszinen Arto Mäenpää ylisti albumia Sakaran muiden yhtyeiden viimeaikaisia julkaisuja merkittävästi paremmaksi tuotokseksi, ja väitti kuuntelukokemuksen jälkeen muun musiikin ”maistuvan puulle”.


title: Sarvet, sorkat, salatieteet

text: Kaikki kappaleet säveltänyt ja sanoittanut Rytmihäiriö.


title: Fresh Garbage – Rarities 1969–1977

text: Fresh Garbage – Rarities 1969–1977 on suomalaisen Wigwam-yhtyeen viides kokoelmalevy, joka julkaistiin vuonna 2000. Levy sisältää harvinaisia kappaleita, kuten yhtyeen ensimmäisen singlekappaleen "Must Be the Devil".Kokonaiskesto: 76:40Kokonaiskesto: 78:03


title: Mappō

text: Mappō (, ) on yksi kolmesta buddhalaisesta aikakaudesta. Se on niistä viimeinen, laskevan dharman "rappeutunut" aikakausi. Perinteisesti ajan on ajateltu alkavan 2 000 vuotta Gautama Buddhan kuoleman jälkeen ja kestävän 10 000 vuoden ajan. Rappeutuneella ajalla ihmiset eivät kykene saavuttamaan valaistumista Buddhan sanan kautta ja yhteiskunnasta tulee moraalisesti korruptoitunut. Vaikka Buddhan opetukset ovat kolmannella ajalla edelleen oikeita, niitä ei kyetä enää seuraamaan.


title: Mappō

text: Viittauksia dharman heikentymiseen ajan kuluessa voidaan löytää mahayanabuddhalaisista teksteistä, kuten Timanttisutrasta ja Lootussutrasta, mutta myös vähemmässä määrin joistakin Paali-kaanonin teksteistä kuten Vinayapitakan Cullavaggasta. Puhtaan maan buddhalaisuuden koulukunnat Kiinassa ja Japanissa uskovat rappeutuneen aikakauden olevan meneillään tällä hetkellä. Sen vuoksi puhtaan maan buddhalaisuuden harjoittajat yrittävät saavuttaa uudelleensyntymän Amitabhan "puhtaaseen maahan", jossa he voivat harjoittaa dharmaa helpommin.


title: Joe Rogan

text: Joe Rogan (s. 11. elokuuta 1967) on yhdysvaltalainen koomikko ja näyttelijä, joka on toiminut "Pelkokerroin"-ohjelman juontajana. Rogan toimii myös kommentaattorina Ultimate Fighting Championship -vapaaotteluissa. Suuren yleisön tietoisuuteen Rogan tuli 1990-luvulla amerikkalaisen sitcomin "NewsRadio"n myötä sähköteknikon Joe Garellin roolista.


title: Joe Rogan

text: Vuonna 2008 Rogan ja hänen tuleva vaimonsa Jessica saivat tytön. Pari meni seuraavana vuonna naimisiin, ja vuonna 2010 Rogan ilmoitti että heille syntyy toinenkin lapsi. Roganilla on myös tytärpuoli hänen vaimonsa Jessican edellisestä suhteesta.


title: Joe Rogan

text:
Rogan on saanut roomalaiskatolisen kasvatuksen mutta hän kertoi vuonna 2010 Alex Jonesin radio-ohjelmassa, ettei se merkitse hänelle mitään, koska hän pitää uskontoja ihmisten luomina. Roganin toistuva aihe stand-up esityksissä, sekä myös hänen omassa elämässään on kannabis sekä psykedeelit, kuten psilosybiini ja DMT. Rogan tukee kannabiksen lääke- ja viihdekäyttöä. Hän esiintyy myös kannabisaiheisessa dokumenttielokuvassa The Union: The Business Behind Getting High. Rogan vieraili 2010 julkaistussa History Channelin dokumentissa, Marijuana: A Chronic History, lääkekannabiksen laillistamisen puolestapuhujana. Hän toimi myös juontajana vuoden 2010 dokumentissa DMT: The Spirit Molecyle.
Joe Rogan ylläpitää myös omantyylistä podcastiä, jossa vierailee Joen ystäviä, tunnettuja muusikoita, standup-koomikkoja sekä monien eri alojen asiantuntijoita. Podcastissä keskustellaan kaikesta maan ja universumin väliltä, kuten psykedeeleistä, virallisen historiankirjoituksen ulkopuolisesta historiantutkimuksesta sekä ajankohtaisista tapahtumista kaihtamatta näkökulmia ja yksityiskohtia joita tavallisissa uutisissa ei juuri näe.


title: Yaniv Katan

text: Yaniv Katan (; s. 27. tammikuuta 1981 Kiryat Ata, Israel) on israelilainen jalkapalloilija, pelipaikaltaan hyökkääjä. 184 senttimetriä pitkä Katan edustaa Maccabi Haifaa.


title: Yaniv Katan

text: Katan on Maccabin oma kasvatti, joka on edustanut seuraa koko uransa ajan lukuun ottamatta lyhyttä visiittiä Englannin valioliigan West Hamissa vuosina 2006–2007.


title: Yaniv Katan

text: Israelin maajoukkueessa jo vuonna 1998 ensimmäistä kertaa esiintynyt Katan on pelannut 26 A-maaottelua ja tehnyt niissä viisi maalia.


title: Hollannin Grand Prix 1979

text: Hollannin Grand Prix 1979 oli Formula 1 -sarjan osakilpailu, joka ajettiin 26. elokuuta 1979 Zandvoortin radalla Alankomaissa. Kilpailun voitti Williamsilla ajanut australialainen Alan Jones. Voitto oli hänelle jo kolmas peräkkäinen.


title: Shugo

text: Shugo () oli arvonimi, joka annettiin tietyille virkamiehille feodaalisessa Japanissa. Se on käännetty esimerkiksi "konstaapeliksi" tai "kuvernööriksi". Shugon nimitti shōgun valvomaan yhtä tai useampaa Japanin provinssia. Virka väistyi feodaaliherrojen eli daimioiden nousun tieltä 1400-luvun lopussa, kun shugot ottivat maansa omiin käsiinsä sen sijaan että he olisivat toimineet vain kuvernööreinä sotilashallituksen puolesta.


title: Shugo

text: Viran loi alun perin Minamoto no Yoritomo vuonna 1185 helpottaakseen Minamoto no Yoshitsunen vangitsemista ja levittääkseen shōgunin vallan koko Japaniin. Shugot korvasivat vähitellen Kioton keisarillisen hovin nimittämät kokushit. Virallisesti jokaisen provinssin gokenin-vasallien oli tarkoitus palvella shugoja, mutta käytännössä heidän suhteensa shugoihin oli hauras, sillä he olivat vasalleja myös shōgunille.


title: Shugo

text: Shugot asuivat usein pitkiä aikoja pääkaupungissa, kaukana omista provinsseistaan, ja joskus heidät nimitettiin hallitsemaan useita provinsseja samanaikaisesti. Silloin nimitettiin myös apulais-shugo eli shugodai ().


title: Shugo

text: Ajan kuluessa joidenkin shugojen valta kasvoi huomattavasti. Ōnin-sodan (1467–1477) aikoihin konfliktit shugojen välillä yleistyivät. Jotkut shugot menettivät valtansa alemmilleen, kuten shugodaille, kun taas jotkut kiristivät otettaan alueistaan. Niinpä 1400-luvun lopulla Sengoku-kauden alussa valta Japanissa oli jakautunut erilaisten feodaaliherrojen välille, ja heitä tultiin nimittämään daimioiksi.


title: Brian Joubert

text: Brian Joubert (s. 20. syyskuuta 1984 Poitiers) on ranskalainen taitoluistelija.


title: Brian Joubert

text: Joubert syntyi Poitiersissa Jean-Michel sekä Raymonde Joubertin poikana ja sai varhaislapsuudessaan vakavan sairauden hoitona toisen munuaisen poiston. Joubert aloitti luistelun 4-vuotiaana kahden vanhemman siskonsa kanssa.


title: Brian Joubert

text: Joubert voitti yksinluistelun maailmanmestaruuden vuonna 2007 sekä Euroopan-mestaruuden vuosina 2004, 2007 ja 2009. Lisäksi hän on saavuttanut kolme MM-hopeaa (2004, 2006, 2008), kaksi MM-pronssia (2009, 2010), kolme EM-hopeaa (2003, 2005, 2011) ja kolme EM-pronssia (2002, 2006, 2008). Hän on voittanut seitsemän kertaa Ranskan-mestaruuden. Joubert on kilpaillut myös muissa merkittävissä sekä kansallisen että kansainvälisen tason kilpailuissa. Olympialaisissa hän sijoittui 14:nneksi Salt Lake Cityssä 2002, kuudenneksi Torinossa 2006 ja 16:nneksi Vancouverissa 2010.


title: Buinaksk

text: Buinaksk (vuoteen 1922 asti Temir-Khan-Šura, avaariksi Буйнахъск, lakiksi ЩурахIи, kumykiksi, lezgiksi ja , tabasaraniksi Буйнахск) on kaupunki Dagestanin tasavallan keskiosassa Venäjällä. Kaupunki sijaitsee Kaukasuksen rinteellä Šura-Ozen joen varrella, 41 kilometriä pääkaupungista Mahatškalasta lounaaseen. Se on Buinakskin piirin hallinnollinen keskus.


title: Buinaksk

text: Buinakskin paikalle, lähelle keskiaikaisen Balanjarin raunioita, perustettiin vuonna 1834 Temir-Han-Šura (Темир-Хан-Шура) -niminen rajalinnoitus. Kaupunginoikeudet se sai vuonna 1866. Vuonna 1920 kaupunki oli lyhytikäisen Pohjois-Kaukasuksen vuoristotasavallan pääkaupunki. Kaupungissa pidettiin Dagestanin kansojen kongressi 13. marraskuuta 1920, jossa Venäjän neuvostotasavalta julisti dagestanilaisille autonomian. Vuonna 1922 Temir-Han-Šura sai uuden nimen, Buinaksk, vallankumouksellisen Ullubi Buinakskin kunniaksi. Toukokuussa 1970 kaupunki kärsi pahoin maanjäristyksessä.


title: Hopeanuolet

text:
Hopeanuolet on vuonna 2007 Yle TV1:lla esitetty kolmiosainen draamasarja. Sarjan ovat käsikirjoittaneet Leea Klemola ja Kaarina Hazard ja ohjannut Auli Mantila. Sarjan pääosissa näyttelevät Jaana Saarinen ja Katriina Hyvärinen. Sarja sai vuoden 2007 Venla-Gaalassa kaksi Venlaa; parhaasta draamakäsikirjoituksesta ja parhaasta naisnäyttelijästä (Jaana Saarinen).
Sarjan tunnuskappaleen esittää Kari Tapio kappaleellaan "Pitkää päivää".


title: Hopeanuolet

text: Hopeanuolet on road movie kahdesta vanhenevasta naisesta "Ritvasta" (Jaana Saarinen) ja "Marja-Leenasta" (Katriina Hyvärinen), jotka vastoin kaikkia käsityksiä eivät vietä mitenkään rauhallista elämää. Näitä kahta naista yhdistää ehkä ikä ja sukupuoli, mutta siihen ne yhteneväisyydet sitten loppuvatkin. Hopeanuolet on veijarikomedia pohjoisen sivistysvaltiomme maantieltä, maailmasta, jossa kainalot pestään lavuaarissa ja jossa viitonenkin on paljon rahaa.


title: Wigwam Plays Wigwam – Live

text: Wigwam Plays Wigwam – Live on suomalaisen Wigwam-yhtyeen järjestyksessään kymmenes albumi, ja toinen livelevy. Se julkaistiin vuonna 2001.


title: Uraga

text: Uraga () on satamakaupunginosa Yokosukan kaupungissa Kanagawan prefektuurissa Japanissa. Se sijaitsee Tokionlahden suulla, Miuran niemen itäpuolella Uragan kanavan pohjoispäässä.


title: Uraga

text: Koska Uraga sijaitsee strategisella paikalla Tokionlahden sisäänkäynnillä, se on historiallisesti ollut usein ensimmäinen paikka Japaniin saapuvien ulkomaisten alusten ja japanilaisten kohtaamiselle. Vuonna 1853 Matthew Perryn komentamat, Japanille uhkavaatimuksen tuoneet mustat laivat ankkuroituivat Uragan edustalle. Kun kommodori Perryn joukot palasivat takaisin Japaniin seuraavana vuonna, ne ohittivat japanilaisten toiveiden vastaisesti Uragan laskeakseen ankkurin lähemmäksi Edoa nykyisen Jokohaman edustalle. Amerikkalaisten pelote pakotti Japanin lopettamaan eristäytymispolitiikkansa.


title: Uraga

text: Uraga sai kaupungin aseman osana Kanagawan prefektuurin Miuran piirikuntaa vuonna 1889. Se liitettiin Yokosukan kaupunkiin vuonna 1943. Nykyisin se on nukkumalähiö Tokiossa ja Jokohamassa työskenteleville.


title: Valkeisenlampi

text: Valkeisenlampi eli viralliselta nimeltään Valkeinen on pinta-alaltaan 9,8 hehtaarin laajuinen lampi Kuopiossa Niiralan, Hatsalan ja Haapaniemen kaupunginosissa. Lammen ympärillä on monia historiallisia rakennuksia ja kaunis puistoalue. Valkeisenpuisto on erittäin suosittu oleskelualue kaupunkilaisten keskuudessa.


title: Valkeisenlampi

text: Valkeisenlampi on eräs tärkeistä Kuopion kaupunkikuvassa hyödynnetyistä vesiaiheista. Se on rajana ruutukeskustan ja luontevasti kerrostaloalueeksi muuntuneen Etu-Niiralan välillä. Itärantaa dominoivat Niiralan koulu (1926, Armas Lindgren ja Bertel Liljequist), kaupunginteatteri (arkkitehdit Risto-Veikko Luukkonen ja Helmer Stenros, 1963), ensimmäinen Niiralan Kulman kerrostalo, terveydenhuolto-oppilaitoksen viimeisin, teatteriaukiota rajaava osa, muut terveydenhuolto-oppilaitoksen alueen rakennukset sekä eteläisenä päätteenä Alavan kirkko. Länsirannan kerrostalovyöhykkeen päättää "Ukkokodin" klassisistinen rakennus (1917).


title: Valkeisenlampi

text: Valkeisenpuisto peruskorjattiin 2000-luvun alussa jolloin sinne tehtiin myös suuri ruusutarha ja uusi uimaranta. Puistossa on myös Aleksandr Puškinin rintakuva ja Kevät-veistos.


title: Christopher Frimann Omsen

text: Christopher Frimann Omsen (11. joulukuuta 1761 Bergen, Norja – 25. huhtikuuta 1829 Kristiania, Norja) oli norjalainen juristi, korkeimman oikeuden asessori ja Eidsvollin kansalliskokousedustaja.


title: Christopher Frimann Omsen

text: Omsen syntyi tullitarkastaja Hellebrand Omsenin ja Helche Toden perheeseen. Hän aloitti opiskelut Bergenin katedraalikoulussa 1783. Vuonna 1791 hän suoritti latinalais-juridisen virkamiestutkinnon ja hänet nimitettiin prokuraattoriksi Kristianiaan.


title: Christopher Frimann Omsen

text: 1799 hänet nimitettiin tulliprokurööriksi Akershusin lääniin.


title: Christopher Frimann Omsen

text: Vuonna 1814 hänet valittiin kansalliskokousedustajaksi, missä hänet valittiin perustuslakikomiteaan. Hän oli eräs sen aktiivisimpia jäseniä. Omsen noudatti omaa linjaansa, eikä profiloitunut kumpaankaan pääpuolueista. Hän äänesti itsenäisyyspuolueen mukana ulkopolitiikkakysymyksissä ja hallitsijan tittelistä päätettäessä, mutta unionipuolueen mukana kuninkaan valintaa, kansalliskokouksen suvereniteettia ja rahataloutta koskevissa kysymyksissä.


title: Christopher Frimann Omsen

text: Samana vuonna hänet valittiin Korkeimman oikeuden lakimieheksi ja 1815 Korkeimman oikeuden asessoriksi, missä virassa hän toimi kuolemaansa saakka. Vaikka hän ei osallistunut Stortingetin vaaleihin, hän toimi joitakin kertoja virkansa puolesta istunnoissa sekä oli valtion reviisorina 1818–1824. Hän kuoli Blindernin kartanossa Akerin kaupunginosassa ja testamenttasi omaisuuttaan Omsenin Säätiön kautta Kristianian yliopistolle. Hän oli kahdesti naimisissa, Mariken Paasche Scholdagerin ja Anne Løkke Wolffin (k. 1836) kanssa.


title: Iduna

text: Iduna voi tarkoittaa ainakin seuraavia:


title: Pikkusaharausku

text: Pikkusaharausku ("Pristis clavata") on uhanalainen kalalaji. Se jää alle puolitoista metriä pitkäksi ja on siten pienikokoisin saharauskulaji. Kala on selkäpuolelta vihertävänruskea, vatsapuolelta valkea, ja sen evät ovat vaaleat. Sen iho on karheiden nyppylöiden peitossa ja muistuttaa hiekkapaperia. Nimensä se on saanut muiden saharauskujen tapaan sahamaisesta pitkästä kuonostaan, jonka sivuissa on 18–22 paria hampaita muistuttavia nystermiä. Harmaasaharauskua uhkaa sukupuutto muun muassa siksi, että se päätyy ajoverkko- ja troolikalastuksen sivusaaliiksi. Kala on ollut myös helppo saalis, ja sen lihaa on arvostettu Aasian markkinoilla. Sahoja on myyty keräilijöille.


title: Pikkusaharausku

text: Pikkusaharauskuja elää ainakin Pohjois-Australiaa ympäröivillä merialueilla, mahdollisesti muuallakin Indopasifisella merialueella. Se ei ole avomeren laji, vaan viihtyy lähellä rannikkoa ja vuorovesimatalikoilla. Se voi nousta myös jokisuiden murtoveteen.


title: Vado Ligure

text: Vado Ligure (liguuriksi "Voœ", "Vuae") (muinoin "Vado Sabatia") on kunta Savonan maakunnassa Ligurian alueella Italiassa. Kunnan pinta-ala on 23,38 neliökilometriä ja asukkaita siellä on runsaat 8 000. Väestötiheys on 357 as./km² (2015). Vado Liguren pormestari on Carlo Giacobbe.


title: Vado Ligure

text: Vado Liguren suojeluspyhimys on Johannes Kastaja. Kunnan asukkaita kutsutaan italiaksi nimellä "vadesi". Vado Liguren naapurikunnat ovat Savona, Quiliano ja Bergeggi. Vado Liguren ystävyyskunta on ollut vuodesta 2002 lähtien Ranskassa sijaitseva La Ravoire.


title: Vado Ligure

text: Vado Liguren väkiluvun kehitys vuodesta 1861 vuoteen 2007:


title: Kvalda

text:
Kvalda on suomalainen jazzyhtye. Yhtyeeseen kuuluvat laulaja Aili Ikonen, pianisti Antti Kujanpää, basisti Jori Huhtala ja rumpali Hanne Pulli.
Kvaldan musiikkia on kuvailtu "pohjoismaiseksi", ja se onkin saanut vaikutteita kansanmusiikista.


title: Kvalda

text: Kvalda perustettiin Jyväskylässä syksyllä 2002 Kujanpään aloitteesta. Kaikki yhtyeen jäsenet opiskelivat tuolloin Jyväskylän ammattiopiston konservatoriossa. Yhtyeen jäseniä yhdisti myös jyväskyläläinen Jazz Bar, jonka junnujameissa he olivat Kujanpäätä lukuun ottamatta soittaneet. Jazz Bar on myöhemmin nimennyt yhtyeen jäsenistä Kujanpään, Pullin ja Ikosen vuoden muusikoiksi sekä Huhtalan vuoden tulokkaaksi.


title: Kvalda

text: Yhtyeen debyyttialbumi "Kvalda" julkaistiin Jyväskylä Summer Jazz -festivaaleilla 12. kesäkuuta 2004. Albumi äänitettiin Jyväskylän ammattiopiston konservatorion studiossa toukokuun 2003 ja maaliskuun 2004 aikana. Albumin kappaleet olivat Ikosen, Kujanpään ja Huhtalan sävellyksiä.


title: Kvalda

text: Toukokuussa 2004 Kvalda voitti Umo Jazz Housessa järjestetyn Young Nordic Jazz Comets -yhtyekilpailun Suomen karsinnan. Voitto toi yhtyeelle Renault Jazz Award -palkinnon ja paikan Tukholmassa saman vuoden heinäkuussa järjestetyssä finaalissa. Yhtye voitti myös finaalin ja pääsi voiton myötä kiertueelle Pohjoismaihin.


title: Kvalda

text: Kvaldan jäsenet ovat myöhemmin muuttaneet Helsinkiin jatkamaan opintojaan: Kujanpää ja Huhtala opiskelevat Sibelius-Akatemian jazzmusiikin osastolla, Ikonen kansanmusiikin osastolla, ja Pulli Helsingin ammattikorkeakoulu Stadian pop/jazz-linjalla. Texicalli Records julkaisi Kvaldan toisen albumin "Leia" lokakuussa 2007. Levyllä kuullaan kaikkien yhtyeen jäsenten sävellyksiä.


title: Kvalda

text: Yhtyeen kolmas albumi "Blindfold" julkaistiin joulukuussa 2011.


title: Kvalda

text: Kvalda on esiintynyt Suomessa muun muassa useilla jazzfestivaaleilla sekä Suomen Jazzliiton kiertueella keväällä 2005. Lisäksi yhtye on esiintynyt muun muassa Pohjoismaissa, Hollannissa, Tšekissä ja Kreikassa. Kvaldan jäsenet soittavat myös useissa muissa kokoonpanoissa.


title: Zaibatsu

text: Zaibatsut () olivat teollisuus- ja taloustoimintakonglomeraatteja Japanin keisarikunnassa. Niillä oli keskeinen asema Japanin teollistumisessa, ja niiden suuri koko ja vaikutusvalta auttoivat niitä hallitsemaan suurta osaa Japanin taloudesta aina Meiji-kaudelta 1800-luvulta toisen maailmansodan loppuun saakka.


title: Zaibatsu

text: Zaibatsu tarkoitti käytännössä yhden suvun tai sen laajentuman omistamaa yritysryvästä. Niiden koko vaihteli valtavista suuryrityksistä, kuten Mitsubishi, Mitsui ja Sumitomo, keskikokoisiin ja pienempiin ryhmittymiin. Kymmenestä tärkeimmästä zaibatsusta kaksi, Mitsui ja Sumitomo, saivat alkunsa jo Edo-kaudella, muut kahdeksan, Mitsubishi, Yasuda, Asano, Furukawa, Fujita, Okura, Nakajima ja Nomura, Meiji-kauden alkupuolella.


title: Zaibatsu

text: Vaikka zaibatsuja oli olemassa 1800-luvulta saakka, termi tuli yleiseen käyttöön vasta ensimmäisen maailmansodan jälkeen. Määritelmänsä mukaan zaibatsut olivat suuria suvun hallitsemia monopoleja, jotka koostuivat huipulla olevasta holdingyhtiöstä, täysin zaibatsun omistuksessa olevasta varoja hankkivasta pankista ja useista teollisuutta harjoittavista tytäryhtiöistä, jotka hallitsivat tiettyä osaa markkinoista joko yksinään tai omien tytäryhtiöidensä kautta.


title: Zaibatsu

text: Vaikka termiä käytettiin joskus esimerkiksi Yhdysvalloissa 1980-luvulla viittaamaan suuriin japanilaisiin yrityksiin, Japanissa sitä ei käytetä muuten kuin historiallisessa kontekstissa.


title: Zaibatsu

text: Zaibatsut olivat Japanin keisarikunnan talous- ja teollisuustoiminnan sydämessä. Niillä oli runsaasti vaikutusvaltaa Japanin sisä- ja ulkopolitiikassa. Rikken seiyūkai -puoluetta pidettiin Mitsui-ryhmän laajentumana, ja ryhmällä oli myös vahvat yhteydet keisarillisen Japanin armeijaan. Samoin rikken minseitō oli yhteydessä Mitsubishi-ryhmään, kuten myös keisarillisen Japanin laivasto. Toisen maailmansodan alkuun mennessä neljällä suurella zaibatsulla oli suoraan hallussaan yli 30 prosenttia Japanin kaivos-, kemian- ja metalliteollisuudesta ja lähes 50 prosenttia kone- ja laitemarkkinoista, merkittävä osa ulkomaankauppalaivastosta ja 60 prosenttia pörssistä.


title: Zaibatsu

text: Sekä vasemmisto että oikeisto suhtautuivat epäilyksellä zaibatsuja kohtaan 1920- ja 1930-luvuilla. Vaikka maailma oli vajonnut taloudelliseen lamaan, zaibatsut kukoistivat valuuttaspekulaatioiden, halvan työvoiman ja armeijan hankintojen kautta. Asiat kärjistyivät Ketsumeidan-välikohtauksessa maaliskuussa 1932, kun Mitsuin johtaja murhattiin. Tämän jälkeen zaibatsut yrittivät parantaa julkista kuvaansa hyväntekeväisyystyön avulla.


title: Zaibatsu

text: Japanin miehityskaudella sodan jälkeen zaibatsuja yritettiin hajottaa. Yhdysvaltalaiset pitivät zaibatsuja osoituksena Japanin taloudellisesta imperialismista: militaristien ja zaibatsujen tavoitteet olivat olleet samat, vaikka keinot erosivatkin toisistaan. Vaurauden keskittymistä harvoille oligarkeille pidettiin myös maan demokratisoitumisen kannalta haitallisena. Zaibatsujen hajottamiseen liittyi kuitenkin monia käytännön ongelmia, ja niitä vastaan kohdistetut toimet onnistuivat vain osittain. Japanin talouden nykyiset löyhemmät keiretsu-yritysryhmät eroavat silti huomattavasti entisistä zaibatsuista.


title: Aasian GP2

text: Aasian GP2 -sarja eli Aasian GP2 oli GP2-kilpa-autosarja, joka perustettiin 24. toukokuuta 2007. Sarjan järjestäjänä toimi Bruno Michel.


title: Aasian GP2

text: Sarjan ensimmäinen kausi ajettiin vuonna 2008, jolloin mestaruuden voitti ranskalainen Romain Grosjean.


title: Aasian GP2

text: Sarja muistutti hyvin paljon Euroopan GP2-sarjaa, mutta sitä ajettiin pelkästään aasialaisilla kilparadoilla. Aasian sarjassa käytettiin sen kolmena ensimmäisenä kautena ensimmäisen sukupolven GP2-autoa (Dallara GP2/05), jolla ajettiin GP2-sarjaa vuosina 2005–2007. Sarjan neljännellä kaudella otettiin käyttöön sama Dallara GP2/11 -auto, jolla ajettiin kilpaa myös GP2-luokan pääsarjassa kaudella 2011.


title: Aasian GP2

text: Vuoden 2011 jälkeen Aasian GP2-sarja lopetti toimintansa ja yhdistyi virallisen Euroopan GP2-sarjan kanssa.


title: Manufaktuuri

text: Manufaktuuri (lat.) oli alun perin työhuone tai käsiteollisuuslaitos, jossa raaka-aine muokattiin käsivoimin, sitten koneiden aikakaudella tehdasrakennus yleensä. Manufaktuuritavaroita olivat kutomateollisuuden tuotteet. Manufaktuuriteollisuus oli kustannusjärjestelmälliseen kotiteollisuuteen liittyvä teollisen kehityksen aste, jolloin yrittäjä kokosi hajallaan olevan työväkensä samaan työpaikkaan.


title: Fly (joki)

text: Fly on Papua-Uuden-Guinean toiseksi pisin joki.


title: Fly (joki)

text: Fly saa alkunsa Uuden-Guinean keskusylänköön kuuluvilta Star-vuorilta ja se kulkee reilun tuhannen kilometrin matkan etelään valtavan tasankoalueen poikki. Joki laskee saaren eteläpuolella sijaitsevaan Papuanlahteen. Joen löysi Francis Blackwood vuonna 1842 ja nimesi sen aluksensa, "HMS Fly"n, mukaan. Vuonna 1876 italialainen Luigi D'Albertis kulki ensimmäisenä jokea pitkin 900km matkan saaren sisäosiin. Suurin osa Flyn valuma-alueesta on hyvin tasaista ja viimeisen 430km matkalla ennen merta joki on vain kuusi metriä merenpinnan yläpuolella. Fly-joen varsi on enimmäkseen hyvin harvaanasuttua.


title: Fly (joki)

text: Flyn suurimmat sivujoet ovat Strickland ja Ok Tedi. Näiden yläjuoksulla harjoitettava kaivostoiminta muodostaa uhan joen luonnolle.


title: Vartiokylänlahti

text: Vartiokylänlahti on itäisessä Helsingissä, Vartiokylän ja Vuosaaren välissä sijaitseva pitkä ja kapea merenlahti. Sen yli kulkee 417 metriä pitkä Vuosaaren silta ja sen vieressä oleva uudempi metrosilta.


title: Vartiokylänlahti

text: Vartiokylänlahtea ympäröivät Marjaniemi, Puotila, Vartioharju, Rastila ja Meri-Rastila. Lahden rannoilla on runsaasti ulkoilualueita ja jonkin verran pientaloasutusta. Lisäksi lahdella on useita pienvenesatamia, joista suurin on Puotilassa.


title: Vartiokylänlahti

text: Vartiokylänlahti ja Vuosaaren pohjoispuolella sijaitseva Porvarinlahti ovat jäännöksiä salmesta, joka vielä 1500-luvulla erotti Vuosaaren mantereesta. Salmen keskiosa oli niin matala, että myöhemmin se on maankohoamisen vuoksi muuttunut kuivaksi maaksi.


title: Forever (Spice Girlsin albumi)

text: Forever on brittiläisen popyhtye Spice Girlsin kolmas ja toistaiseksi viimeinen studioalbumi, joka julkaistiin 6. marraskuuta 2000. Albumin kappaleista singleinä julkaistiin "Holler", "Let Love Lead the Way" ja "Goodbye". Foreverin jälkeen yhtye on pitkän hiljaiselon jälkeen julkaissut ainoastaan kokoelmalevyn Greatest Hits vuonna 2007.


title: Johan Daniel Frederik Petersen

text: Johan Daniel Frederik Petersen (21. joulukuuta 1757 Kristiania, Norja – 24. syyskuuta 1816 Kristiania) oli norjalainen kenraalimajuri ja Eidsvollin kansalliskokousedustaja, sekä kokouksen perustuslakikomitean jäsen.


title: Johan Daniel Frederik Petersen

text: Petersen syntyi Kristianiassa lääninvirkamies Christian Petersenin (k. 1775) perheeseen. Nuoruudessaan Petersen osallistui lyhyen aikaa preussilaiseen sotapalvelukseen ja hänestä tuli ensin kamarijunkkeri ja myöhemmin kamariherra.


title: Johan Daniel Frederik Petersen

text: Petersenistä tuli 2. luutnantti 1773 ja hänet siirrettiin Tanskaan 1780, missä hän palveli ensin Fynin ja myöhemmin Slesvigin jalkaväkirykmenteissä. Vuonna 1788 hän yleni kapteeniksi ja hän palasi Norjaan, 2. Akershusin Jalkaväkirykmenttiin. Bohuslänin sisäänmarssilla hän palveli majurina kenraalimajuri Hesselbergin alaisuudessa. Vuonna 1790 hänestä tuli komppaniapäällikkö "norske gevorbne Jægerkorps"issa. Hän palasi 2. Akershusin rykmenttiin 1801 majurina. Kun sota Englantia vastaan syttyi 1807, hän johti rykmentin musketööripataljoonaa, joka suojasi Larvikia. Sodassa Ruotsia vastaan 1808 hän palveli Prikaati Holstissa, joka ei joutunut suurempiin taisteluooperaatioihin. Hänet ylennettiin everstiluutnantiksi 1808 ja hänestä tuli "søndenfjældske gevorbne Infanteriregiment"in komentaja. Vuonna 1810 hänet ylennettiin everstiksi.


title: Johan Daniel Frederik Petersen

text: Petersen valittiin rykmenttinsä edustajana Eidsvollin kansalliskokoukseen, missä hänet valittiin myös perustuslakikomiteaan. Hän kuului itsenäisyyspuolueen tanskalaismielisimpään siipeen. Hän ei ollut aktiivisimpia keskustelijoita, mutta 18. toukokuuta hän yritti vetää Nicolai Wergelandia vastuuseen tämän huhtikuisista sanomisista, joissa hän oli kritisoinut prinssi Kristian Fredrikin asemaa kokouksessa ja kuningaskanditaattina.


title: Johan Daniel Frederik Petersen

text: Hänet ylennettiin kenraalimajuriksi kesän 1814 Ruotsi-sodassa, missä hän toimi Frederiksstenin linnoituksen toisena komentajana. Jouduttuaan luovuttamaan linnoituksen ruotsalaisille aselevon yhteydessä hän jäi eläkkeelle asevoimista.


title: Johan Daniel Frederik Petersen

text: Petersen oli innokas harrastajanäyttelijä ja vilkkaana persoonana tunnettu henkilö Kristianian kulttuuripiireissä. Hänen puolionsa oli Henriette Frederikke Scheel, pääministeri ja salaneuvos Jørgen Erik Scheelin tytär, minkä kautta hänellä oli hyvät suhteet prinssi Christian Augustiin. Petersen oli eräs "Christiania dramatiske Selskab"in ensimmäisiä jäseniä ja hänellä oli rooli ryhmän ensimmäisessä näytännössä 1780. Palattuaan Tanska-komennuksensa jälkeen Kristianiaan hän kuului ryhmän aktiivisimpiin näyttelijöihin. 1799 hän oli vaimonsa kanssa eräs pysyvän teatteritoiminnan perustajia Kristianiaan.


title: Rahva Hääl

text: Rahva Hääl () oli vuosina 1940–1995 ilmestynyt Viron sosialistisen neuvostotasavallan kommunistisen puolueen pää-äänenkannattaja.


title: Rahva Hääl

text: Se korvasi 1940 Uus Eesti -lehden. Vuonna 1995 Hommikuleht, Päevaleht ja Rahva Hääl ydistyivät Eesti Päevalehdeksi.


title: Isak Alfthan

text: Isak Anton Alfthan (16. elokuuta 1888 Viipuri – 26. joulukuuta 1955, Saksassa nimellä Axel Berg) oli suomalainen jääkärieverstiluutnantti ja maisteri. Hänen vanhempansa olivat kauppaneuvos Ferdinand Alfthan ja Vivia Agda Lindqvist.


title: Isak Alfthan

text: Ylioppilaaksi Alfthan kirjoitti Viipurin ruotsalaisesta lyseosta 1906 ja liittyi Wiipurilaiseen Osakuntaan. Opiskelujaan hän jatkoi Helsingin yliopiston filosofisen tiedekunnan historiallis-kielitieteellisessä osastossa vuosina 1906–1907 ja 1909–1910 ja suoritti filosofian kandidaatin tutkinnon 1910. Vuodet 1907–1908 hän opiskeli Uppsalan yliopistossa sekä vuoden 1912 Lontoon yliopistossa. Aktiiviupseerikurssin kadettikoulussa hän suoritti vuonna 1920.


title: Isak Alfthan

text: Nuoruudessaan hän oli aktiivisesti mukana vastustuspuolueen toiminnassa sekä otti osaa Voimaliiton aseharjoituksiin. Alfthan oli yksi ensimmäisistä ylioppilasaktivisteista vuonna 1914. Hän matkusti syyskuussa Tukholmaan järjestääkseen suhteet Ruotsin yleisesikunnan ja Saksan sotilasasiamiehen kanssa tarkoituksenaan ryhtyä sotilastiedusteluun Suomessa. Suomeen hän palasikin suorittamaan venäläisten sotavoimiin kohdistuvaa tiedustelua. Hän matkusti syksyllä uudestaan Ruotsiin yhdessä maisterien J. W. Snellmanin ja Georg Gripenbergin sekä muiden ylioppilasaktivistien kanssa tapaamaan Ruotsin yleisesikuntaa tiedustellakseen mahdollisuutta saada sotilaskoulutusta Ruotsissa. Tällä matkalla he selvittivät Ruotsin yliopistopiireille ja eräille poliitikoille aktivistiliikkeen tarkoitusperiä.


title: Isak Alfthan

text:
Alfthan liittyi vapaaehtoisena Saksassa sotilaskoulutusta antavaan (Pfadfinder-kurssi) Jääkäripataljoona 27:n 2. komppaniaan 1. maaliskuuta 1915, josta hänet komennettiin 17. huhtikuuta 1915 Tukholmaan pitämään yhteyttä Ruotsissa oleviin aktivisteihin sekä jatkamaan sotilastiedustelua Suomessa. Hän oli linkkinä yhdessä J. W. Snellmanin kanssa sotilastiedusteluasioissa Saksan yleisesikuntaan. Syksyllä 1915 hän järjesti Suomeen tiedusteluverkoston ja teki sotilastiedustelumatkoja Pietariin vuonna 1916. Samana vuonna hän palasi Tukholmaan hoitamaan tiedustelutoimintaa sieltä käsin yhdessä J. W. Snellmanin kanssa. Loppuvuodesta 1917 hän teki tiedustelumatkan Ahvenanmaalle mahdollisen Saksan joukkojen maihinnousun varalle.
Saadut tiedot koottiin Helsinkiin ja jaettiin sieltä edelleen valkoisen Suomen tietoon. Tämä järjestely toimi myös sisällissodan aikana Helsingin punaisesta hallinnasta huolimatta niin kauan, kunnes punaiset 12. päivänä maaliskuuta 1918 katkaisivat Helsingistä Kristiinan kautta Vaasaan tätä tarkoitusta varten järjestetyt lennätinlinjat.


title: Isak Alfthan

text: Alfthan saapui takaisin Suomeen (Tornioon) 20. tammikuuta 1918, mistä matkusti Helsinkiin ylipäällikön esikuntaan tiedustelutoiminnan asiantuntijaksi. Hän järjesti Helsingissä valkoisen armeijan salaista tiedustelutoimintaa, kunnes 20. helmikuuta 1918 siirtyi salateitse Helsingistä Mäntyluodon kautta Ruotsiin ja sieltä edelleen Tornion kautta Seinäjoelle, minne hän saapui 13. maaliskuuta 1918. Seinäjoelle tulonsa jälkeen hän toimi Päämajan tiedustelutoimiston päällikkönä. Hän sai komennuksen ylipäällikön yhteysupseeriksi Itäarmeijaan Viipuriin suuntautuvan hyökkäyksen ajaksi.


title: Isak Alfthan

text: Sisällissodan päätyttyä hän kuului lomalla olevana Yleisesikuntaan, josta erosi 22. lokakuuta 1918, mutta astui uudelleen palvelukseen 22. tammikuuta 1919, jolloin hänet määrättiin Yleisesikunnan tiedusteluosaston päälliköksi. Tästä tehtävästään hän erosi 20. heinäkuuta 1920. Hänet määrättiin nuoremmaksi upseeriksi vakinaiseen palvelukseen 3. marraskuuta 1920 Karjalan kaartin rykmenttiin, komppanianpäälliköksi hänet nimitettiin 1. komppaniaan 27. tammikuuta 1921, jossa tehtävässä hän toimi 22. heinäkuuta 1921 asti, jonka jälkeen hänet määrättiin 12. joulukuuta alkaen Suomen valkoiseen kaartiin, josta hänet komennettiin 5. maaliskuuta 1923 Puolustusministeriön sota-asiain osastolle toimistoupseeriksi. Hän hoiti väliaikaisesti myös puolustusministerin adjutantin tehtäviä. Jatkossa hän toimi Karjalan kaartin rykmentissä 12. syyskuuta 1928 alkaen, josta hänet siirrettiin Suomenlinnan komendanttivirastoon 12. lokakuuta 1929. Seuraavana vuonna 31. tammikuuta hänet komennettiin Helsingin komendanttiviraston adjutantiksi. Puolustusvoimista hän erosi 7. lokakuuta 1929.


title: Isak Alfthan

text: Puolustusvoimista eroamisensa jälkeen hän toimi liikemiehenä, kunnes 27. syyskuuta hänet määrättiin jälleen vt. toimistoupseeriksi Yleisesikuntaan. Tehtävästä hän erosi 28. lokakuuta jääden ns. esikunnan palkkiotoimeen. Hän julkaisi tutkielman Venäjän sodanjohdon suunnitelmista vuonna 1916 (Suomen Vapaussota N:o 2/1938). Talvi- ja jatkosotaan hän osallistui toimistoupseerina Päämajan ulkomaanosastolla. Sotien jälkeen hän jatkoi tutkimustoimintaansa. Hänet on haudattu Helsinkiin.


title: Mae Whitman

text: Mae Margaret Whitman (s. 9. kesäkuuta 1988 Los Angeles, Kalifornia) on yhdysvaltalainen näyttelijä ja ääninäyttelijä.


title: Mae Whitman

text: Whitman syntyi Los Angelesissa, Kaliforniassa vuonna 1988 ja päätyi näyttelijäksi jo kolmevuotiaana. Hänen ensimmäinen ääniroolinsa oli Tyson Chicken -mainoksessa, johon hänen äitinsä Pat Musick oli alun perin koe-esiintynyt.


title: Mae Whitman

text: Neljävuotiaana Whitman teki ensimmäisen näytelmäroolinsa elokuvassa "Kun mies löytää naisen", jossa näyttelivät muun muassa Andy Garcia ja Meg Ryan. Tämän jälkeen hän esiintyi 1990-luvulla enimmäkseen elokuvissa ja teki samalla ensimmäisiä äänirooleja animaatioihin, kuten "Teräsmies" ja "Johnny Bravo", jossa Whitman oli Suzyn ääniroolissa. Hän teki myös vierasesiintymisen vuonna 1996 "Frendeissä" ja "Chicagon lääkäreissä" vuosien 1996–1999 aikana, jolloin hänet huomioitiin YoungStar-ehdokkuudella ja palkittiin Young Artist -palkinnolla elokuvasta "Toivo elää". Samoihin aikoihin Whitman aloitti koulunkäynnin Ribét Academyn yksityiskoulussa Los Angelesissa.


title: Mae Whitman

text: 2000-luvulla Whitman näytteli enimmäkseen televisiosarjoissa vierailevissa rooleissa, kuten "Kunnian miehet", "Todistettavasti syyllinen", "C.S.I.", "Täydelliset naiset" ja "Greyn anatomia". Hän näytteli pääosaa minitelevisiosarjassa Thief vuonna 2006. Näytelmäroolien ohella Whitman on tehnyt muutamia äänirooleja animaatioihin, kuten "Fillmore", "Viidakkokirja 2", "Jake Long – amerikkalainen lohikäärme" ja "Avatar". Whitman lainasi ääntään myös videopeliin "Kingdom Hearts II".


title: Hendeenvilla-apina

text: Hendeenvilla-apina eli keltahäntävilla-apina ("Oreonax flavicauda") on hämähäkkiapinalaji, jota esiintyy vain Perussa. Se on sukunsa Oreonax ainoa laji. Se on äärimmäisen uhanalainen apinalaji; luonnossa niitä arvioidaan olevan enää 250 yksilöä.


title: Hendeenvilla-apina

text: Hendeenvilla-apinan punaruskea turkki on paksu ja villava. Nenässä on valkoinen raita, hännän alapinta keltainen. Naaras painaa noin kuusi kiloa, koiras kahdeksan kiloa.


title: Hendeenvilla-apina

text: Hendeenvilla-apinat elävät Perun Andeilla 1 700–2 700 metrin korkeudessa. Niiden kotiseudun vaikeakulkuisuus suojasi lajia 1950-luvulle asti. Metsien hakkuut ja muu elinympäristön tuhoaminen on nykyisin niille suurin uhka.


title: Hendeenvilla-apina

text: Hendeenvilla-apinoiden käyttäytymisestä tiedetään kovin vähän. Ne liikkuvat ilmeisesti 5–18 yksilön ryhmissä, joihin kuuluu sekä uroksia että naaraita. Ne syövät hedelmiä, kukkia, muita meheviä kasvinosia ja mahdollisesti myös hyönteisiä.


title: Jonas Rein

text: Jonas Rein (30. tammikuuta 1760 Sundal, Norja – 21. marraskuuta 1821 Bergen, Norja) oli norjalainen pappi, runoilija ja Eidsvollin kansalliskokousedustaja.


title: Jonas Rein

text: Jonas Rein syntyi kappalainen Ole Reinin (1726–1792) ja Margrethe Rossin (k. 1760) perheeseen Sundalin kylässä, nykyisen Kvinnheradin kunnan alueella Hordalandissa. Isä opetti Jonasta vuoteen 1777 asti, kunnes hän lähti Tanskaan, missä suoritti teologisen tutkinnon 1780.


title: Jonas Rein

text: Palattuaan Norjaan 1780, Rein työskenteli kotiopettajana Buskerudissa vuoteen 1783 asti, asuen muun muassa Drammenissa, Kongsbergissa ja Jevnakerissa, missä isä oli tuolloin pappina. Rein kirjoitti ensimmäisen teoksensa, tragedian "Hagen og Axel" 1786, mikä sisälsi myös hänen ensimmäisiä runojaan. Hän palasi Kööpenhaminaan 1787 ja vietti siellä neljä vuotta. Hän suoritti "Philologicum"-tutkinnon 1789, mikä avasi hänelle mahdollisuuden hakea korkeampia opettajanvirkoja, joita hän ei kuitenkaan saanut. Hän osallistui aktiivisesti "Norske Selskab"in opiskelijatoimintaan Kööpenhaminassa ja opiskeli kieliä ja kirjallisuutta.


title: Jonas Rein

text:
Vuonna 1791 hänet nimitettiin Kautokeinon kirkkoherraksi, mutta matkalla hänelle tarjottiin Skjebergin kappalaisen paikkaa, jonka hän otti vastaan 1792. Vuonna 1800 häestä tuli Eidangerin kirkkoherra. Vuonna 1802 Rein julkaisi kaksiosaisen runokokoelman ja toisen kokoelman vuonna 1810, joka oli valmistunut jo 1806. Keskittyminen virkatyöhön kuitenkin rajoitti runoilua, ja aloitetut kunnianhimoisemmat teokset jäivät lopulta viimeistelyä vaille.
Vuonna 1808 Rein siirrettiin Bergeniin Nykirkenin seurakuntaan, mikä suututti piispa Brunin, joka oli pedannut paikkaa pojalleen. Hänen puhetaitonsa ja runotuotantonsa kuitenkin toivat hänelle mainetta ja kunnioitusta ja hän kuului Bergenin ”Qvod libet” -yhdistykseen, mitä hän oli perustamassa yhdessä tuomari Wilhelm Frimann Koren Christien kanssa. Näkyvyys tällä saralla toi hänelle myös edustajapaikan Eidsvollin kansalliskokouksessa 1814.


title: Jonas Rein

text: Muiden bergeniläisten edustajien tavoin Rein vastusti unionia Ruotsin kanssa ja kuului itsenäisyyspuolueen riveihin. Hänet valittiin perustuslakikomiteaan, jossa hän kuitenkin oli varsin passiivinen. Hänet muistetaankin parhaiten tulisista puheistaan itse kansalliskokouksessa, jossa hän kohdisti sarkasminsa erityisesti unionipuolueen Herman Wedel-Jarlsbergiin ja Severin Løvenskioldiin. Kahteen otteeseen, 13. huhtikuuta ja 13. toukokuuta hänen puheensa katsotaan jopa ratkaisevasti vaikuttaneen itsenäisyyspuolueen menestykseen.


title: Jonas Rein

text: Kokouksen jälkeen jo iäkästä Reiniä ei valittu Stortingiin eikä hallitusvirkoihin. Hän oli ehdolla Bergenin piispaksi 1817, mutta hänen kansalliskokouksen aikainen vastustajansa, pääministeri Peder Anker, nimitti virkaan hänen kilpailijansa Nordahl Brunin ja Rein pysyi Nykirkenin kirkkoherrana. Myös kreivi Wedel-Jarlsbergin sanottiin vastustaneen Reinin piispanvirkaa. Pian prosessin jälkeen hänen terveytensä heikkeni ja Rein kuoli vuonna 1821. Hänen muistolaattansa on Bergenin Nykirkenin seinässä, jolle paikallinen poikasoittokunta jättää seppelen jokaisena Norjan itsenäisyyspäivänä 17. toukokuuta.


title: Jonas Rein

text: Rein avioitui ensimmäisen kerran 1792 Anna Cathrine Arbon (1756–1794) kanssa, joka kuitenkin kuoli vain kaksi vuotta myöhemmin. Vuonna 1796 hän avioitui Anna Frederikke Bergersenin kanssa (1779–1856).


title: Andreas Rogert

text: Andreas Rogert (10. marraskuuta tai 18. marraskuuta 1754 Trondheim, Norja – 10. kesäkuuta 1833 Trondheim) oli norjalainen juristi, oikeuden esimies ja Eidsvollin kansalliskokousedustaja.


title: Andreas Rogert

text: Andreas syntyi poliisimestari Poul Rogertin (1725–1771) ja Anna Eline Hornemannin virkamiesperheeseen. Äidin suku oli Trondheimin merkkisukuja. Rogert suoritti latinalais-juridisen lakitutkinnon, ninkä jälkeen hän sai viran Vardøhusista 1779. Vuonna 1793 hän tuli Søndfjordiin, Bergenin piiriin, tuomariksi.


title: Andreas Rogert

text: Rogert avioitui 1797 Bergeniläisen opettajantyttären Birgitte Brøndumin (1773–1851) kanssa. Samana vuonna hänet nimitettiin asessoriksi ja 1805 oikeuden esimieheksi Trondheimin hovioikeuteen. Hän sai "Etatsråd"-arvonimen 1812.


title: Andreas Rogert

text: Tultuaan valituksi kansalliskokousedustajaksi Rogert oli jo 60-vuotias ja eräs vanhimpia osanottajia. Hänet valittiin kokouksen varapuheenjohtajaksi ensimmäisellä viikolla ja perustuslakikomitean jäseneksi. Rogertin ajamia asioita olivat kansalliset symbolit, joista hän ajoi läpi norjalaisen kruununperimyslain ja yhdessä Georg Sverdrupin kanssa protokollan kuninkaan kruunaamisesta Trondheimissa. Hän oli itsenäisyyspuolueen riveissä, mutta herätti vähemmän vastakkainasettelua opposition kanssa kuin monet puoluetoverinsa.


title: Andreas Rogert

text: Kansalliskokouksen jälkeen Rogert vetäytyi politiikasta ja jäi eläkkeelle virastaan vuonna 1826. Rogertilta jäi suuri kokoelma kirjoja, käsikirjoituksia ja arkistomateriaalia, mikä jaettiin eri tahoille hänen kuolemansa jälkeen 1833..


title: Frederik Schmidt

text: Frederik Schmidt (27. toukokuuta 1771 Fredensborg, Tanska – 16. helmikuuta 1840 Himmelev, Tanska) oli tanskalais-norjalainen teologi, runoilija ja Eidsvollin kansalliskokousedustaja.